«ИШИМИЗДА ЎЗГАРИШ БУГУН СЕЗИЛИШИ КЕРАК» - Ўзбекистон овози газетаси\n«ИШИМИЗДА ЎЗГАРИШ БУГУН СЕЗИЛИШИ КЕРАК»\nОлий Мажлис Қонунчилик палатасидаги Ўзбекистон ХДП фракциясининг йиғилиши бўлиб ўтди. Унда Ўзбекистон ХДП фракцияси аъзолари, партиянинг Марказий Кенгаши, Тошкент шаҳар, вилоят ва туманлар кенгашлари раҳбарлари, депутатлар иштирок этди.\nЙиғилишда Президентимизнинг Олий Мажлис Сенатининг йигирманчи ялпи мажлисидаги нутқида белгиланган устувор йўналишлар, партиямиз фракцияси олдида турган вазифалар муҳокама қилинди.\nЙиғилишни ЎзХДП фракцияси раҳбари ўринбосари Абдуғаффор Қирғизбоев олиб борди.\n— Энг аввало, Президентимизнинг Олий Мажлис Сенатининг ялпи мажлисидаги нутқида бугун мамлакатимизда амалга ошрилаётган ислоҳотлар танқидий таҳлил қилинди. Барча вазирлик, идора ва ташкилотлар олдида турган вазифаларга тўхталиб ўтилди.\nПрезидентимиз ўз нутқида фаолиятининг дастлабки кунларида халқ вакиллари билан барча муҳим вазифалар қаторида икки муҳим масалага алоҳида аҳамият қаратишга келишиб олганини таъкидлади. Уларнинг биринчиси тинчлик ва осойишталикни сақлаш бўлса, иккинчиси аҳоли соғлиғини муҳофаза қилишдир. Барчамизга маълумки, бу икки соҳада ўзгаришларга, ижобий натижаларга эришилса, жамиятдаги муҳит ҳам кўнгилдагидек бўлади. Президентимиз парламент аъзоларига катта ишонч билдириб, Қонунчилик палатасига — соғлиқни сақлаш, Сенатга эса ички ишлар органлари тизимида ислоҳотларни амалга оширишда бошчилик қилишни таклиф қилганди. Энди бир ўйлаб кўрайлик, ишонч қай даражада оқланди? Аҳоли амалга оширилаётган ишлардан қониқаяптими? Мана шу саволларнинг жавоби фаолиятимизга берилган баҳо бўлади.\nЮқоридагилардан келиб чиқиб айтиш керакки, Ўзбекистон Халқ демократик партияси фаолиятида қисқа фурсатларда янгилик, ўсиш кузатилиши лозим. Бунинг учун эса аниқ, таъсирли чора-тадбирларни амалга ошириш керак бўлади.\nБиринчидан, биз халқдан узоқлашмаслигимиз керак. Бунга йўл қўйган раҳбар, идора ёки ташкилот ютқазиши тайин. Шу жиҳатдан олиб қараганда, кечаги фаолиятимиз, камчиликларимиздан тўғри хулоса чиқаришимиз, эртанги ишимизни ҳам шунга қараб режалаштириш талаб этилади.\nИккинчидан, хотин-қизлар масаласига ҳам алоҳида эътибор қаратилиши муҳим. Жамиятнинг негизини оила ташкил этади. Оила фаровонлиги эса кўп жиҳатдан опа-сингилларимизнинг ҳаётдан рози бўлиб яшашига боғлиқ. Шундай экан, Сайловолди дастурини тайёрлашда ҳам мазкур жиҳатга жиддий эътибор қаратилса, мақсадга мувофиқ бўларди, деб ўйлайман. Маҳалладошларининг муаммосини билиб, бефарқ ўтиб кета олмайдиган, жонкуяр опа-сингилларимиз партиямиз сафида бўлишига эришиш яқинлашаётган сайловда муваффақиятимизни таъминлашига ишонаман.\nУчинчидан, туман миқёсида ҳал бўладиган муаммолар ечими туман Кенгашига сайланадиган депутатларимиз Сайловолди дастурларидан жой олиши муҳим. Шу орқали сайловчиларнинг эътиборини жалб этиш мумкин. Олий Мажлис Қонунчилик палатаси депутатлигига кўрсатиладиган номзодларда ҳам мазкур йўналишларга эътибор қаратилса, айни муддао бўларди.\nБугун зиммамизга юкланаётган вазифалар ижроси ҳар биримиз ўз вазифамизни ҳалол, виждонан, энг муҳими, вақтида бажаришимизга боғлиқ.\n— Шубҳасиз, бу маъруза ҳаммамизни, ҳар биримизни чуқур мушоҳадага чорлади, ишончни оқлаяпманми, вазифамни уддалаяпманми, деган саволларни кўндаланг қўйди. Бу очиқ, ошкора мулоқот ҳар биримизни бир қадар ҳушёр торттирди. Хусусан, парламент, фракциялар ҳамда сиёсий партиялар фаолиятидаги камчиликларни бартараф қилиш, сайловчилар ишончини қозониш юзасидан аниқ таклифлар билдирилди. Бундан ҳар бир депутат ўзига тегишли хулоса чиқариб олди, деб ўйлайман.\nСайловолди дастурини бажаришда фракциямиз ташаббус ва ташкилотчилик имкониятларидан етарлича фойдалана олмади, деб ўйлайман. Сайловолди дастуримизда ижтимоий ҳимояга муҳтож аҳоли қатламлари доимо эътиборимизда бўлиши таъкидланган. Ўзбекистон ХДП фракциясининг чора-тадбирлар режасида бу масала юзасидан аниқ вазифалар ҳам белгиланганди. Аммо имконияти чекланган болаларнинг таълим олиши ва ижтимоий интеграцияси тўғрисидаги, психиатрия ёрдами тўғрисидаги, иссиқлик таъминоти тўғрисидаги қонун лойиҳалари бўйича ишларимиз охирига етказилмади. Демак, фракциянинг қонун ижодкорлиги фаолияти етарли даражада бўлмади. Хуқуқий тартибга солишда камчиликлар мавжуд бўлган долзарб соҳа ва тармоқлар аниқлангани ҳолда, янги қонун лойиҳалари ишлаб чиқилмади.\nЖойларда ҳали-ҳануз соғлиқни сақлаш, таълим тизимидаги муаммолар ўз ечимини топмаётгани аниқланди. Шунингдек, кам таъминланган оилалар, ногиронлар манфаатлари билан боғлиқ қатор масалалар кўтарилмоқда. Ногиронликни белгилашдаги муаммолар аҳолининг ҳақли эътирозига сабаб бўлаётгани ўрганилди. Фракция аъзолари вазирликларга парламент сўров юборди, парламент эшитувлари ўтказилди. Аммо қарорлар ижроси назорат қилинмади. Такрор айтаман, фаолиятимизда камчиликлар борлигини тан оламиз. Жойларда аҳоли, хусусан, электоратимизни безовта қилаётган муаммолар ўз ечимини кутмоқда. Кам таъминланган оилаларни уй-жой билан таъминлаш, бандлик масалаларида, пенсионерлар, боқувчисини йўқотганлар, якка-ёлғиз қариялар билан олиб бораётган ишларимиз талаб даражасида эмас. Ижтимоий дорихоналар фаолияти ҳам аҳолини қониқтирмаяпти. Шундай экан, электоратимиз манфаатларини ҳимоя қилиш борасидаги фаолиятимизни янада жонлантиришни замоннинг ўзи тақозо қиляпти.\nМуаммо ва камчиликларни бартараф этиш чораларини кўриш баробарида, уларнинг юзага келишига сабаб бўлаётган омилларни ҳам чуқур ўрганиш, муҳим аҳамиятга эга. Бунинг учун депутатлик бирлашмалари ишини янада кучайтириш, парламент ва депутатлик назорати, депутатлик сўрови, тегишли давлат идоралари раҳбарлари ахборотларини эшитиш каби ваколатлардан фойдаланиш амалиётини кучайтириш зарур.\nҚонуннинг бирдан-бир манбаи ва муаллифи том маънода халқ бўлиши шарт, деган фикрдан келиб чиқиб, ҳар бир қонун лойиҳаси юзасидан фикр ва таклифларни қуйидан, фуқаролардан, жойлардаги халқ депутатлари Кенгашларидан олиш тартиби жорий этилди. Аммо бунда ҳам изчиллик йўқ. Демак, фракция маҳаллий Кенгашлар билан ҳамкорликни амалда янада кучайтириши керак.\nПрезидентимиз аёлларнинг ижтимоий-сиёсий фаоллигини ошириш масаласига алоҳида тўхталди. Айтиш керакки, аёл ўзидан ўзи сиёсий фаол кучга айланмайди. Бунинг учун мамлакатимизда қонунчиликнинг хуқуқий асослари яратилган. Биз уларни тарғиб қилишимиз, аёллар муаммоларини ўрганишимиз керак. Демак, партиямиз, маҳаллий Кенгашлар, депутатларимиз сафларида аёлларни кўпайтириш учун «Фаол аёллар» қаноти фаолиятини янада жонлантиришимиз лозим бўлади. Депутатлик корпусларида аёллар сафи кенгайиши шунга ҳам боғлиқ, деб ўйлайман.\n— Сиёсатда аёллар керакми? Бугунги кунда ушбу саволнинг жавоби муҳокамалигича қолмоқда. Сабаби кўпчилик ҳануз гўёки аёл-сиёсатчи образини фақат хотин-қизларгагина хос бўлган хусусиятлар, қизиқишлар ва ўй-хаёллар бошқаради, деб баҳолайди. Лекин бу фикрлар фақатгина бир ёқламали, деб ўйлайман. Ҳеч кимга сир эмаски, айнан сиёсатчи аёллар хотин-қизларнинг жамият ҳаётида ҳамда сиёсатда фаолликка чорлайди, самарали тарғибот-ташвиқот ишларини олиб боради.\nПрезидентимиз нутқида хотин-қизлар манфаатлари ҳимоясига алоҳида эътибор қаратилгани ҳам бу фикр тўғрилигини исботлаб турибди.\nБугун амалдор аёлларга эҳтиёж бор. Зотан, улар ўзгаришларнинг холис баҳоловчиси сифатида эътироф этилади ва майдонга чиқади. Бошқача айтганда, раҳбарлик тизими шундай йўлга қўйилиши керакки, бу жараён жамиятда аёллар нуфузини оширишга хизмат қилсин. Яъни, бир аёлга берилган эътибор, имконият ва юксак лавозим, бутун бир жамиятга қаратилган эътибор, ўзаро тенглик тушунчаларини ифодалайди. Муҳими, амалда ҳам мана шунга эришиш зарур. Аёлларнинг ҳокимият бошқарувидаги иштироки мувозанатлаштирувчи омил бўлиб, бу нисбатан тез ривожланаётган мамлакатлар тажрибасида синовдан ўтган. Масалан, бошқарувда 30-40 фоиз хотин-қизларни ташкил этувчи мамалакатлар барқарор ривожланиш йўлидан бормоқда.\nБиргина бола ҳуқуқларини ҳимоя қилиш борасидаги қонунчиликни олайлик. Жаҳон тажрибасидан маълумки, қонун чиқарувчи органларда 10 фоиздан кам аёллар ўрни бўлган жойларда бола ҳуқуқлари билан боғлиқ қонун лойиҳаларини яратиш, ишлаб чиқишда муаммолар юзага келади. Бу каби мисолларни кўплаб келтириш мумкин. Демак, бу амалиётни қўллаб-қувватлашимиз, хотин-қизлар сафини кенгайтиришимиз керак. Чунки улар реал ҳаётдаги воқеликларга холис баҳо берувчи, муаммоларни яхши ҳис қила оладиган кишилардир.\nСайёра ФАЙЗИЕВА, Ўзбекистон ХДП Тошкент вилоят кенгаши раиси:\n— Маърузани тинглаб, хотин-қизларга қаратилаётган катта эътиборни яна бир бор ҳис этиб, жамиятдаги фаол аёллардан бири эканимдан ғурурландим. Президентимиз маърузасида айни вақтда республикамизда давлат ва жамоат ташкилотлари тизимида 1 минг 400 га яқин аёллар раҳбарлик лавозимларида ишлаётганлиги айтилди. Хотин-қизларимиз орасидан Олий Мажлис Сенатида — 17 нафар сенатор, Қонунчилик палатасида — 21 нафар депутат фаолият олиб бормоқда. Маҳаллий Кенгашларда эса халқ вакилларининг 23 фоиздан зиёдини хотин-қизлар ташкил этади. Юртимиздаги турли корхоналарда ишлаётган раҳбар аёллар сони ҳам йил сайин ўсиб бормоқда. Бу кўрсаткич 2017 йили 44,2 фоизни ташкил этган бўлса, жорий йилда 45,3 фоизга етган. Эндиги вазифа эса уларнинг сафини янада кенгайтириш, хотин-қизлар бандлигини таъминлаш, опа-сингилларимизнинг жамиятдаги фаоллигини оширишдан иборатдир.\nНутқни қайта-қайта ўқиб чиққач, бир савол хаёлимга келди. Президент нима учун хотин-қизлар масаласига бунчалик катта эътибор қаратди. Демак, бу жуда долзарб вазифа. Мазкур йўналишдаги бугунги ишларимиз талабга жавоб бермаяпти. Хотин-қизларга эътибор кучайтирилса, кўп муаммоларига ўз-ўзидан ечим топилади.\nТошкент вилоят партия кенгаши раиси бўлганимга уч ойдан ўтди. Шу вақт орлалиғида озми-кўпми тажриба тўпладим. Очиғини айтаман, замон шиддат билан ривожланяпти, ҳар бир ташкилот, идора раҳбари-ю ходимларидан ҳам ана шу шиддат талаб қилинмоқда. Бир соат ёки бир кун тин олдингми, демак, шунча муддат бошқалардан ортдасан.\nЖорий йил барча сиёсий партиялар учун ниҳоятда синовли йиллигини кўп жойларда, ОАВда эшитяпмиз. Ўз фаолиятимиз мисолида ҳис этяпмиз. Биз сайловга тайёргарликни ўтган сайлов натижаларини таҳлил этишдан бошладик. Аввал йўл қўйилган камчиликларни бартараф этиш учун «йўл харитаси»ни ҳам ишлаб чиқдик. Ўйлайманки, ҳаракатларимиз самара бермай қолмайди.\nСафар ОСТОНОВ, «Ўзбекистон овози» газетаси Бош муҳаррири:\n— Президентимиз нутқида аввало Сенат фаолиятидаги бугунги камчиликлар нималардан иборат экани ва уларнинг сабаблари аниқ кўрсатиб ўтилди. Бу камчиликлар Қонунчилик палатасига ҳам, барча сиёсий партияларга ҳам дахлдорлигини яхши англаб турибмиз.\nИккинчидан, мамлакатимиз миллий тараққиётининг ҳозирги босқичида, оддий қилиб айтганда, бугун Сенатор ва депутатлар зиммасида турган долзарб вазифалар белгилаб берилди. Ўзбекистоннинг бугунги ижтимоий-сиёсий ҳаётида миллий Парламентаризмни ривожлантириш, қонун ижодкорлиги билан бирга таъсирчан парламент назоратини олиб бориш, давлатимизнинг халқаро майдонда обрўсини ошириш каби ўта муҳим ва долзарб вазифалар кун тартибига қўйилди. Айниқса, хотин-қизлар ҳуқуқ ва манфаатларини ҳимоя этиш, уларнинг ижтимоий-сиёсий фаоллигини ошириш бўйича муҳим вазифалар, ғоялар илгари сурилди. Демак, вазифалар аниқ, бу вазифалар оддий вазифалар эмас, муҳим вазифалар, Президент қўйган вазифалар. Маълум муддат ўтгач, уларнинг ижроси сўралади.\nЭнг асосий савол шундан иборатки, бу вазифалар ижросини қандай таъминлаймиз? Қандай йўл, қандай механизмлардан фойдаланамиз? Кимларга, нималарга суянамиз?\nАлбатта, бу борада парламент катта тажрибага эга. Президент нутқида илгари сурилган ҳар бир вазифа бўйича ҳаётий режалар, дастурлар ишлаб чиқилади.\nШу ўринда айрим таклиф ва мулоҳазаларимни билдирмоқчиман.\nДастабки вазифа — нутқда илгари сурилган ғоялар, масалалар маъно-мазмунини халқимизга кенг тушунтиришимиз керак. Бу ишларда депутатлар фаол бўлиши талаб этилади. Газеталаримизда махсус рукнлар ташкил этиб, нутқдаги ҳар бир масалани шарҳлаб беришни йўлга қўямиз.\nБироз вақт ўтгач, бу вазифалар ижроси тўғрисида аҳолига ахборот бериб бериш лозим бўлади. Нима ишлар қилинаётганини халқимиз ўз вақтида билиши муҳим аҳамиятга эга. Бунда барча ОАВ имкониятларидан фойдаланиш зарур.\nОлий Мажлис депутатлари парламент назоратини олиб боришида, маслаҳатлашиб, партиялар матбуоти вакилининг иштирокини изчил йўлга қўйсак, яхши самара беради. Депутатдан эшитиб ёки интервью олиб ёзган бошқа, журналист ўз кўзи билан кўриб, ўз қулоғи билан эшитиб ёзгани бошқа.\nИмкониятдан фойдаланиб айтмоқчиман, мамлакатда, жаҳонда бирор воқеа-ҳодиса рўй берса, аксарият ҳолларда оддий одамлар биринчи бўлиб, ижтимоий тармоқларда ўз фикрини билдирмоқда. Таҳририятларимизга қўнғироқ қилиб, таклиф билдиришмоқда. Бу кишини қувонтирадиган ўзгариш, жамият фикрлашга ўтдими, демак жамият ривожланади. Аммо бу масалаларда депутатларимиз фаол бўлиши керак, халқ вакили сифатида биринчи бўлиб, улар муносабат билдириши керак, деб ўйлайман.\nДепутатларга айтилди: Жойларга бориб, ҳоким, прокурор, ички ишлар бўлими, солиқ раҳбарлари фаолияти ўрганилсин, камчилик бўлса, очиқ айтилсин, муносабат билдирилсин, дейилди. Депутатларимиздан қанчаси бу масалаларни матбуотда кўтариб чиқди? Назаримда бу масалада қатъийроқ бўлишимиз керакка ўхшайди.\nҲозир биз муҳокама қилаётган масалаларни ҳар бир вилоят, туман, шаҳар ва бошланғич ташкилотларда ҳам кўриб чиқиш керак. Қўйилаётган талаб ва вазифалар аҳамиятини қуйи ташкилотлар яхши англамаса, кўзланган мақсадга эришиш қийин.\nБу вазифалар ижроси ҳар биримиз қай даражада хулоса чиқариб олишимизга, фаоллик ва фидойиликни, масъулият ва бурчни қай даражада англаётганимизга боғлиқ бўлади...\nКун тартибидан ўрин олган масала юзасидан билдирилган таклифлар асосида партия ташкилотлари ва фракция фаолияти бўйича тизимли чора-тадбирлар белгилаб олинди.


15:20 / 18.11.2017\n16 ноябрдан бошлаб, ЖЧ-2018 учрашувлари учун чипта савдосининг илк босқичи якуний паллага киради. Эслатиб ўтамиз, ўйинлар Россиянинг қўйидаги 11 шаҳрида, 12 стадионда бўлиб ўтади: Москва, Санкт-Петербург, Волгоград, Калининград, Қозон, Нижний Новгород, Самара, Саранск, Сочи, Ростов-на-Дон ва Екатеринбург.\nАввало шуни айтиш лозимки, 2018 йилнинг апрель ойларигача билетларни фақат интернетда, ФИФА сайти орқали сотиб олиш мумкин.\n16 ноябрдан нима бошланди?\n12 октябргача бўлиб ўтган савдода фақат қуръа асосида чипталар тақсимланди. Қуръа тасодифий танлов асосида «бахтли» харидорларни белгилади, табиийки, талабгорларнинг катта қисми ўша босқичда чипта қўлга кирита олишмади. Чипталар учун 3.5 миллион ариза топширилган бўлса, ФИФА томонидан фақат 622 минг киши танланди холос.\n16 ноябрь куни соат 12.00дан бошлаб, мухлислар жонли навбат орқали чипталарни сотиб олиш имкониятига эга бўлди. Талабгорларнинг ҳаддан ташқари кўпайиб кетиши кутилмоқда, шунинг учун имкони борича тезроқ ҳаракат қилиш талаб этилади. Бу босқич то 28 ноябргача давом этиши кўзда тутилган.\nЧипталар нархи қанча ва энг арзон чиптани сотиб олиш мумкинми?\nҲаммаси бўлиб 4 тоифадаги чипталар мавжуд. Ҳар доимгидек, майдонга узоқ-яқин, қулай-ноқулайлигига қараб тоифаларга ажратилган. Харидорга чипта сотиб олмасдан олдин стадионлар схемаси тақдим этилади. Шунингдек, олдиндан ФИФА расмий сайтига кириб, мана бу ерда схемалар билан танишиб чиқиш имкони бор.\nҲозирги босқичда биринчи, иккинчи ва учинчи тоифадаги чипталарни сотиб олиш мумкин холос. Тўртинчи, энг арзон чипталар фақат Россия фуқаролари ёки Россияда доимий истиқомат қиладиган шахслар учун мўлжалланган. Айтиш мумкинки, бу тоифадаги чипталар юқорида тилга олинган, октябрь ойида тугаган босқичда тўлиқ сотилиб бўлинган.\nМуайян стадион учун чипталар тўпламини сотиб олиш ҳам мумкин. Турнир давомида бир шаҳарда яшаб, фақат ўша ердаги ўйинларни томоша қилишни истаган мухлислар учун бу вариант қўл келади.\nШунингдек, маълум терма жамоа мухлислари учун ҳам қулайлик бор: фақат ўша терма жамоаси ўйинлари учун учтадан еттитагача (мусобақа давомидаги бир жамоа ўйнаши мумкин бўлган максимал ўйинлар сони) чипталар тўпламини харид қилиш имконияти бор. Агар сиз айтайлик, Аргентина терма жамоаси ўйинлари учун 7 чипта сотиб олсангиз-у, жамоа чорак финалда курашни тўхтатса, билетларга куйиб қолмайсиз. Сиз ўша чорак финал ўйинида ғалаба қозонган терма жамоа ўйинларига киришингиз мумкин бўлади.\nОлдиндан нима қилиш керак?\n1. ФИФАнинг расмий сайтида ўз аккаунтингизни очасиз. Буни электрон почтангиз ёки фейсбукдаги профилингиз орқали амалга оширса бўлади.\n2. Ҳар бир чипта муайян шахс учун берилади, шунинг учун паспорт маълумотлари ва почта индекслари тўғри кўрсатилиши керак. Агар дўстларингиз учун чипта оладиган бўлсангиз, уларнинг ҳам худди шу маълумотларни киритишингизга тўғри келади.\n3. Ариза ўша ондаёқ кўриб чиқилади, шунинг учун керакли сумма сизда тайёр туриши керак.\n4. Олдиндан керакли суммани карта ёки банкдаги ҳисобингизга тўлдириб қўйиш керак.\nЖуда кўп чипталар сотиб олиш мумкинми?\nБуюртмачи бир ўйин учун максимум 4 чипта (битта ўзига, уч дўстига) сотиб олиши, шунингдек, кўпи билан 7 ўйинга чипта олиши мумкин. Демак, бир шахс энг кўп 28 чипта сотиб олиш имкониятига эга бўлади. Бир кунда фақат бир ўйинга кириш имконияти бор. Шунинг учун бир кун учун бир неча аризалар бериш тақиқланади.\nБуюртмачи ва унинг дўстлари (сайтда «меҳмон» атамаси қўлланилади) ҳақидаги маълумотларни кейинчалик ҳам ФИФА сайтидаги шахсий кабинетдан туриб ўзгартириш имкони бор. Демак, буюртмачи ўз «меҳмонлари» учун аталган чипталарни бошқа шахсга ўтказа олади. Айтайлик, сиз буюртмачисиз ва сиз аввалдан чипта сотиб олган дўстларингиздан бири ўйинга киришни рад этди. Ўша чиптани сиз бошқа дўстингизга ёки қариндошингизга ўтказа оласиз. Бунинг учун шахсий кабинет орқали «меҳмон»нинг маълумотларига ўзгартириш киритишингиз кифоя. Фақат буюртмачи ўзи учун аталган чиптани бошқанинг номига ўтказа олмайди.\nАниқ бир ўйин учун чипта сотиб олиш мумкинми?\nҚайси жамоа ким билан ўйнаши ҳали маълум эмас. Қуръа шу йилнинг 1 декабрь санасида ўтказилади. Ҳозирча мухлислар фақат муайян саналар ва тақвимдан ёки шаҳарлардан келиб чиқиб ўз режаларини қурмоқдалар. Айтайлик, 14 июль куни Санкт Петербургда учинчи ўрин учун ўйин бўлиб ўтади. Финал эса, эртаси куни Москавадаги «Лужники» стадионида бўлиши аниқ. Ҳали жамоалар аниқ бўлмаган ҳолатда, ўйинларнинг тақвими билан ФИФА сайтидаги мана бу ерда танишиш мумкин. Ёки мисол учун, майдон эгалари Россия терма жамоасининг гуруҳ ўйинлари ҳам ҳозирдан маълум: 14 июнда «Лужники»да очилиш ўйини, 19 июнда Петербургда, 25 июнда эса Самарада турнир мезбонлари ўз ўйинларини ўтказади.\nРоссия фуқароси фақат VISA ва «Мир» карталари, шунингдек, банкдан пул ўтказиш йўли билан чипта сотиб оладилар. Бошқалар учун MasterCard карталари ҳам ишлайди. Ариза пайтида картада пул тайёр туриши керак, чунки ариза қайд этилиши билан пул ечиб олинади. Банкдаги ҳисобрақам орқали сотиб олишни истаганлар учун эса, тўловни амалга ошириш учун 7 кун вақт берилади.\nФИФА қоидаларига кўра, буюртмачи шахсий карта орқали ариза бера олади холос. Агар бошқа инсоннинг номига очилган карта орқали чипта буюртма қиладиган бўлса, 20 фоиз жарима тўлашга тўғри келади.\nFAN ID нима дегани?\nБу билет сотиб олган мухлиснинг ўзига хос паспортидир. Чипта сотиб олинаётганда бу нарса талаб қилинмайди. Бу хужжат стадионга киришда чипта билан бирга сўралади. Шунингдек, бу ҳужжат ёрдамида ўйин кунлари жамоавий транспортлардан бепул фойдаланиш мумкин.\nЧипта расмийлаштиришгандан сўнг буюртмачи мана бу махсус сайт га кириб, руйхатдан ўтиши керак бўлади. FAN ID ни почта орқали ёки махсус бўлинмага бориб олиш мумкин. Бўлинмалар стадионлар жойлашган ҳар бир шаҳарда бор.\nБилиш лозимки, ёш болалар учун алоҳида чипталар мавжуд эмас. Мисол учун уч яшар бола билан 30 ёшга кирган одам учун бир хил нархларда чипта олинади. Ёш болалар учун ҳам, худди катта одамлар каби, алоҳида жой ажратилади. Боланинг туғилганлик гувоҳномаси паспорт ўрнида ўтаверади.\nШаҳарлараро транспортлар бепулми?\nХудди Конфедерациялар кубоги вақтида бўлганидек, жаҳон чемпионатида ҳам мухлисларга бепул хизмат кўрсатилади. Бунинг учун қўшимча поездлар ҳам ишга туширилади. Фақат йўловчи ўша борилаётган шаҳарда бўлиб ўтадиган ўйин учун чипта ва FAN ID ни кўрсаши керак бўлади. Бунинг учун ҳам алоҳида мана бу сайтга кириб, маршрутни белгилаб олиш керак.\nКейинроқ ҳам чипта сотиб олиш мумкинми?\nАлбатта, қуръа ташланиб, якуний тақвимлар чиққанидан кейин ҳам, кейинги босқичларда чипта сотиб олиш имконияти мавжуд. Чипталар қиймати ўзгармайди, фақат, табиийки, озроқ бўлади.\n5 декабрдан 31 январгача: Чипта учун ариза бериш мумкин, шундан сўнг қуръа асосида чипта эгалари танлаб олинади.\n13 мартдан 3 апрелгача: Худди хозиргидек, жонли навбат тизими бўлади. Яъни аввалги босқичларда сотилмай қолган чипталарни ариза орқали, юқорида тушунтирилган усулда сотиб олиш мумкин.\n18 апрелдан 15 июнгача: Ана энди, биринчи марта фақат интернетда эмас, бевосита кассага бориб ҳам чипта сотиб олиш мумкин бўлади.\nШунингдек, сўнгги босқичларнинг бирида чипталарнинг «қайта сотуви» ҳам йўлга қўйилади. Аввалги босқичларда чипта олган, аммо турли сабабларга кўра, улардан ёки баъзиларидан фойдалана олмайдиган буюртмачилар ФИФА сайти орқали ўз чипталарини бошқаларга сота олишади.


Месси келаси йил ёзда “Барселона”дан кетадими? - www.Voydod.net\nИспания ОАВда кутилмаган янгилик пайдо бўлди: инсайдерлик манбаларининг айтишича, “Барселона” клубияқин орада жамоанинг рамзига айланган ўзининг энг асосий ўйинчисидан маҳрум бўлиши мумкин.\nИспаниянинг “Punto Pelota” спорт теледастури эфирида журналист Франсуа Гальярдо 26 ёшли Лионель Месси жорийсезон якунланиши билан “Барселона”ни тарк этишини айтган.\nУшбу шов-шувли маълумот ижтимоийтармоқларда бесаранжомликни келтириб чиқарган, шундан сўнг Гальярдо гўёки ўзига маълум бўлгантафсилотларни эълон қилган. Журналистнинг сўзларига кўра, сентябрь ойи охирида Месси ва унинг вакиллари“Барселона”\nраҳбарияти билан аргентиналикнинг маошини ошириш тўғрисида музокаралар олиб бориб, буборада приниципиал келишувга эришган. Бироқ бир ойдансўнг клуб рози эмаслигини билдирган. Гальярдонингтаъкидлашича, Мессининг норозилигига “Барса”га таклиф этилган янги футболчи Неймарга йилига 17миллион евро маош таклиф этилгани сабабчи бўлган эди. Бу Месси оладиган маошдан анча кўп. "Мессибир қарорга келиб бўлди. Бунинг устига ўйнайдиган бўлғуси клуби билан ҳам оғзаки келишувга эришди. Ушбужамоа Испанияга яқин мамлакатни тақдим этишини айтишим мумкин ", – дейди “Punto Pelota” мухбири.\nЭслатибўтамиз, Мессининг ҳозирги маоши 10,5 миллион еврони ташкил этади, “Реал” клуби билан янги шартноманиимзолаган Криштиану Роналдунинг маоши эса – 18 миллион евро. Шунингдек, яна бир футбол юлдузи ЗлатанИбрагимовичнинг ҳам маоши ошди – энди у деярли 16 миллион евро пул олади.\nҚайд этиб ўтамиз,"Барселона"аргентиналик футболчи фаолиятидаги ягона клуб ҳисобланади. Месси 13 ёшидан буён, яъниоиласи Аргентинадан Испанияга кўчиб ўтганидан бери, Каталония клуби тизимида машқ қилади. Футболчи ушбужамоа учун жами 436 та ўйин ўтказиб, 354 марта гол урган.


08:08, 01.03.2021 // 9160\nРоссиялик эпидемиолог COVID-19 мавсумий касалликка айланиши мумкинлигини айтди\nКоронавирус инфекцияси келгуси бир-икки йил давомида мавсумий касалликка айланиши мумкин. Бу ҳақда «Роспотребнадзор» (Россия соғлиқни сақлаш соҳасидаги назорат бўйича федерал хизмати) марказий эпидемиология илмий-тадқиқот институти клиник ва аналитик ишлар бўйича директор ўринбосари Наталья Пшеничная маълум қилди, деб ёзади «РБК».\n«COVID-19’да аллақачон мавсумий инфекцияга хос хусусиятлар пайдо бўлишни бошлаган. Бунга 2020 йилнинг кузида касалланишнинг сезиларли даражада ўсгани гувоҳлик бериши мумкин», — деди Пшеничная.\nУнинг таъкидлашича, мавсумий респиратор инфекциясининг кўпайиши одатда куз ва баҳорда кузатилади, шунинг учун йилнинг ушбу даврида COVID-19 билан касалланиш сони ҳам кўпайиши мумкин.\nШу билан бирга, Пшеничная дунё аҳолисининг аксарияти COVID-19’га қарши эмланганидан кейин ҳам коронавирус инфекциясининг кўпайиши бир неча йил давомида юз бериши мумкинлигини таъкидлади.\n«Мазкур инфекциянинг эпидемик тарқалиши тўхтайди, аммо касалликнинг қайта юзага келиши ва кўпайиши бир неча йил давом этиши мумкин», — деди эпидемиолог.\nШунингдек, ЖССТнинг Россиядаги вакили Мелита Вуйнович ҳам COVID-19 вируси Ер сайёрасида абадий қолиши мумкинлиги, юқори самарали вакцинанинг борлиги эса уни бутунлай йўқ қилиш учун кафолат бермаслигини таъкидлаган. COVID-19 мавсумий касалликка айланади, деб айтиш учун асослар борми, деган саволга жавобан у бундай вариант бўлиши мумкинлигини, аммо узил-кесил жавоб бериш учун бир нечта мавсум давомида кузатув олиб бориш кераклигини билдирди.\nАввалроқ «Роспотребнадзор» коронавирус инфекциясидан ўлим сонининг камайиши ва унинг тарқалиш потенциалининг ошиши вируснинг одамларга мослашганидан далолат бериши мумкинлигини таъкидлаб, агар бу тенденция давом этса, COVID-19 мавсумий касалликка айланишини маълум қилган эди.\nХитой Тиббиёт фанлари академиясининг патоген биология институти олимлари эса 2020 йил апрелидаёқ коронавирус йўқ бўлиб кетмаслиги ва у мавсумий грипп каби ҳар йили қайталанишини маълум қилганди.\nЖССТ пандемиянинг иккинчи йили «биринчисидан-да оғирроқ бўлиши мумкин»лигидан огоҳлантирди\nЖССТ: 2021 йилда COVID-19’га нисбатан жамоавий иммунитет пайдо бўлмайди\n23:56 Кеча // 80608\n20:43 Кеча // 70773\n20:54 Кеча // 64662\n23:19 Кеча // 59349\n22:26 Кеча // 55179\nInstagram: Касалхона қураётган Юлдуз Усмонова, Раъно Шодиеванинг қизи оила қурди, Озод Хуррамовни қўллаётган машҳурлар


1. Пластик картамдаги рақамлар ўчиб кетди. Ундаги рақамларни қандай билиб олишим мумкин?\nАгар банк пластик картангизда маълум бир маълумот ўчиб кетган ёки унга бошқа кўринишда зарар етказилган бўлса , у ҳолда сизга хизмат кўрсатаётган банкингизга мурожаат қилиш ўринли. Банк ходимлари томонидан муаммо кўриб чиқилади ва тегишли чоралар кўрилади.\n2. Мен ҳисобчидан мустақил равишда PIN-кодни теришни талаб қилишга ҳақлиманми?\nҲа, ҳар бир карта эгаси ўз карта PIN-кодини мустақил равишда ўзи теришини талаб қилишга ҳақли. Банк пластик картангизни ҳавфсиз сақлашингиз учун бир қатор маслаҳатларимиздан фойдаланишни талаб қиламиз:\n- ҳисоб–китобни амалга ошираётган ходим Сиздан PIN-код рақамини сўраса, уни ҳаммага овоза қилиб айтманг;\n-ҳеч қачон пластик картангизни учинчи шахслар қўлига берманг. Пластик картангизга сизнинг исм-шарифингиз ёзилган, демак, ундан пул ечиб олишга фақат сизнинг ҳаққингиз бор;\n-ҳисобчи ёки официантдан POS- терминал билан таъминланишингизни талаб қилинг.\nКўшимча маълумот ўрнида, агар ушбу мавзуга оид тўлиқ маълумотга эга бўлмоқчи бўлсангиз, қуйидаги веб-манзилдан фойдаланинг. Манба


Микаэль Секейра: "Бир соат давомида 10 киши бўлиб ўйнаганимиз сезилмади"\n1 октябрь, 2021, 21:21\nТеглар:Локомотив | Металлург | Суперлига\nПортугалиялик мураббий жамоаси адолатли ғалабага эришганини таъкидлади.\n“Металлург” – “Локомотив” ўртасидаги ўйинда меҳмонлар иродали ғалабага эришди. 1:0 ҳисобида ортда қолаётган темирйўлчилар майдонда бир футболчи кам бўлиб қолган ҳолда охиригача курашиб иккита гол уришнинг уддасидан чиқди.\nШу тариқа, “Локо” сафарда ўта қимматли ғалабани қўлга киритди. Ўйиндан кейин меҳмонлар бош мураббийи Микаэль Секейра баҳс ҳақида гапирди.\n- “Локомотив”дан ажойиб ўйин бўлди. Бир соат давомида 10 киши бўлиб ўйнадик. Аммо бу учрашув давомида сезилмади. Прессингда ўйнашга ҳаракат қилдик. Ҳужумда 10 киши бўлиб ўйнаган бўлсак, ҳимояда ҳам шундай бўлишга ҳаракат қилдик. Футболчиларимдан иродали ўйин бўлди.\nУмуман олганда, босимга бой, яхши ўйин кузатилди. “Металлург” таркибида ҳам яхши футболчилар кўп.\nАзизнинг голида бутун жамоа чиройли ўйнади. Биз жуда хурсандмиз. “Локомотив” мухлислари, ходимлари, барча ушбу ғалабадан хурсанд бўлди. Адолатли ғалабага эришдик. Ушбу ўйин орқали биз нафақат уч очко олдик, балки келажакка катта ишонч билан қарай бошлаяпмиз, - деди Секейра.\nМиржалол Қосимов АГМКда 100-юбилей ўйинида 50-ғалабани тантана қилди\nТошкент вилояти дербисида АГМК ғалаба қозонди


12:57, 17.05.2022 // 23805\nЕвропа Иттифоқи ўз газ импортчиларига Россиядан ёқилғи сотиб олаётганда санкцияларни бузмаслик учун ечим таклиф қилмоқда, деб ёзади Bloomberg.\nГаз тўловлари бўйича янги йўриқномада компаниялар амалдаги шартномалар бўйича евро ёки долларда тўлашда ўз мажбуриятларини бажарилган деб ҳисоблашлари ҳақида аниқ баёнот беришни режалаштирмоқда.\nЕвропа Иттифоқининг ижроия қўмитаси компанияларга «Газпромбанк»да ҳисоб очишга тўсқинлик қилмаслиги ва санкцияларга мувофиқ газ сотиб олиш имконини беришини айтди.\nЕвропа компаниялари бир неча ҳафтадан бери Москва талабини қандай қондириш ва муҳим газ оқимини Россия марказий банкига қўйилган санкцияларни бузмасдан қандай сақлаб қолиш мумкинлигини аниқлашга ҳаракат қилмоқда.\nАввалроқ Путин агар тўловлар рублда амалга оширилмаса, газ экспорти тўхтатилишини айтган эди.\nЕвропа уйларни иситиш ва электр энергияси учун Россия ёқилғисига жуда қарам.\nЖума куни комиссия аъзо давлатларга ёпиқ йиғилишда янгиланган йўриқномада компаниялар Кремль кўрсатмаси бўйича «Газпромбанк»да евро ёки доллар ҳисобварақларини очиши мумкинлиги аниқланишини айтди.\nАммо Ижроия органи рубль ҳисобига эга бўлиш Европа Иттифоқи қоидаларига мос келадими ёки йўқлигини айтишдан бош тортди.\nРасмийлар ёзма равишда бўлмаса-да, аввалроқ бундай ҳисоб очиш санкцияларни бузишини билдирган эди. Одамларнинг фикрига кўра, аъзо давлатларга тақдим этилган янгиланган йўриқномада бу алоҳида нуқта ҳисобга олинмайди.\nЙўриқноманинг яна бир муҳим жиҳати шундаки, Европа компаниялари евро ёки долларда тўловни амалга ошириб, ўз мажбуриятларини бажарганликларини эълон қилгандан сўнг, Россия томонидан тўлов бўйича бошқа ҳеч қандай ҳаракат талаб этилмаслиги керак.\nВақт ўтиб бормоқда, чунки кўплаб фирмаларда тўлов муддати шу ой охирига тўғри келади. Агар улар тўловни амалга оширмаса, газ оқими тўхтатилиши мумкин.\nПольша ва Болгария аллақачон Россия талабларини бажармагани учун етказиб бериш ҳажмининг қисқаришига дуч келган.\nПутиннинг рублда тўлаш талаблари Европа Иттифоқига аъзо давлатларни иккига бўлиб, баъзи давлатларнинг Россия импортига қарамлигини таъкидлади.\nЖума кунги йиғилишда ҳукумат вакиллари ҳам иккига бўлинган. Германия, Венгрия, Италия ва Франция комиссия режасини маъқуллаган бўлса-да, Польша ҳуқуқий аниқлик тақдим эта олмаганини айтган. Масалани Европа Иттифоқи элчилари муҳокама қилишга чақирган. Бошқалар рублда ҳисоб очиш бўйича аниқ кўрсатмалар йўқлиги учун ноаниқ позицияда.\nГермания йиғилишда ўз компаниялари билан таклиф бўйича маслаҳатлашганини ва ижобий жавоб олганини айтди.\nШунингдек, у Европа Иттифоқининг санкциялари «Газпромбанк»да бир нечта ҳисоб очишни тақиқламаслигини аниқлаб, тавсияларни яхшилаб ўзгартиришга ҳаракат қилди.\nКомиссия қайта кўриб чиқилган йўриқномага изоҳ беришдан бош тортди.\nАввалроқ яна ўнта Европа газ харидорлари тўловлар учун рубль ҳисобларини очгани ҳақида хабар берилган эди.\n13:32 Кеча // 70803\n21:15 Кеча // 49627\n21:29 Кеча // 42942


Киши исломининг гўзаллиги – фойдасиз насаларни тарк қилишидир — Ibrat.uz\nШу кунларда Коронавирус пандимеяси дунёнинг хамма давлатларига тарқаб бўлди ва у билан курашишнинг энг яхши воситаси карантин қоидаларига амал қилиш бўлиб қолмоқда. Юртимизда ҳам карантин сабабли деярли барча ватандошлар уйларида, жамиятга аралашмасдан турибдилар. Бу фурсатдан фойдаланиб, бўш вақтимиздан унумли фойдаланишимиз мақсадга мувофиқдир. Аллоҳ таоло Қуръони Каримнинг бундай марҳамат қилган:\n“У (Аллоҳ), сизларнинг қай бирингиз яхшироқ амал қилишингизни синаш учун ўлим ва ҳаётни яратган Зотдир” (Мулк сураси, 2-оят).\nУшбу ояти каримада, ўлим билан ҳаёт одамлардан қайси бири чиройлироқ амал қилишини имтиҳон қилиш учун яратилгани баён қилинмоқда. Демак, инсон умри бекорга берилмайди, уни беҳуда ишлар билан зое қилиш мумкин эмас. Балки умр – хайрли амаллар, фойдали ишлар, элу юртга манфаат келтирадиган ҳамда охират учун захира бўладиган буюк ишларни амалга ошириш учун берилган қимматли фурсатдир.\nБўш вақтни ғанимат билиш ҳақида Пайғамбаримиз саллаллоҳу алайҳи васаллам машҳур ҳадисларида шундай деганлар:\n“Икки (буюк) неъмат борки, кўп одамлар улардан ғафлатда қоладилар. Улар – сиҳат-саломатлик ва бўш вақтдир” (Имом Бухоий ривоятлари).\nҲофиз Ибн Ҳажар раҳимаҳуллоҳ айтадилар: “Соғлиги ва бўш вақтини Аллоҳ таолога ибодат қилиш учун фойдаланган киши нақадар бахтлидир. Аммо, соғлиги ва бўш вақтини Аллоҳ таолога гуноҳ қилиш учун сарфлаган одам нақадар зиёнкордир”.\nКиши фойдали ишлар билан машғул бўлиб, бефойда ишлардан ўзини тийиши унинг диёнати гўзал эканига далолат қилади. Бу ҳақда Пайғамбаримиз саллаллоҳу алайҳи васаллам бундай деганлар:\n“Киши исломининг гўзаллиги – фойдасиз насаларни тарк қилишидир” (Имом Темизий ривоятлари).\nБу ҳадисни Ҳамза Киноний раҳимаҳуллоҳ шарҳлаб бундай деганлар:\n“Бу ҳадисга амал қилиш – Исломнинг учдан бирига амал қилиш ҳисобланади” (“Танвийрул ҳаволик” китоби).\nДемак, киши ҳар бир лаҳзасини фойдали ишлар билан машғул қилиб, исломини гўзал қилмоғи айни муддаодир.\nҲукамолардан бирлари шундай деганлар: “Ким кунини бекорга ўтказса, бирор яхши иш ё инсонларга чиройли сўз айтмаса, ёки гўзал муомалада бўлмаса, ёхуд илм-маърифат ҳосил қилмаса, албатта, у ўша кунига жабр, ўзига зулм қилибди”.\n“Эй одам боласи! Сен маълум кунлардан иборатсан. Қачон бир кунинг ўтса, бир бўлагинг кетди деганидир”.


Чатал ҳўйук нима дегани? - zarnews.uz\nБугун сизларга Кўнияга сафаримиз чоғида менда катта таассурот қолдирган яна бир ғаройиб манзил – Чатал ҳўйук ҳақида ҳикоя қилиб бермоқчиман.\nИнсониятнинг илк яшаган манзиллари, макон тутган ерлари, илк қурган бошпаналари ҳақида кўп ўқигансиз. Ўзбекистон ҳудудида ҳам бундай маконлар жуда кўп. Масалан, бугун кўп тилга олинаётган Ахсикент тепалиги остидаги уйлар ҳам ана шундай қадимий манзиллардан. Аммо бу уйлар икки-уч минг йиллик тарихга эга. Ана шундай маконлардан ўн минг йиллик тарихга эга жой ҳам борлигини биласизми?\nАна шундай жой, дунё олимлари ҳозирча бир овоздан инсоният тарихидаги илк қурилган уйлар деб тан олган уйлар биз ҳикоя қилмоқчи бўлаётган Кўниядаги қадимий манзилгоҳ – Чатал ҳўйук тепалиги остидаги уйлардир.\nБиз қадимда одам зоти ғорларда яшагани, ов қилиб кун кўрганини биламиз. Аммо одам зоти қачондан бошлаб ғордан чиққанини, қачондан бошлаб ўзларига уй, ҳатто шаҳарча қурганини, улар бу уйларни қандай қургани, нима еб-ичгани, нималардан қўрққани, қандай тирикчилик қилганини билмоқчи бўлсангиз, Чатал ҳўйукка келинг!\nЧатал – “вилка”, яъни санчқи, паншаха дегани. Ҳўйук – қўрғон, қалъа, тепалик дегани. Демак, бу жой номини паншаха шаклидаги қўрғон, деб англасак бўлади.\nДенгиз сатҳидан 1000 метр баландда бўлган Кўниядан 40 км. масофадаги бу улкан тепалик – Чатал ҳўйук ҳақида маҳаллий аҳоли орасида бир-биридан ваҳимали гаплар юрган, улар бу жойларда деҳқончилик қилиш, бир нима экишдан ҳам қўрқишган, фақат одамлар молларини боқиб юрган.\n1958 йилда Британия археологик институти тадқиқотчилари Дэвид Френч, Алан Холл ва Жеймс Меллаартлар илк бор текис жойда қад кўтарган тепаликка эътибор қиладилар. Дастлабки топилган сопол буюмларни кўрибоқ, улар ғаройиб фантастик кашфиёт қошида турганларини пайқашади. Кейинги топилмалар бу нарсани тасдиқлайди. Аммо бу қазишмалар кўплаб жанжал-можароларга сабаб бўлади ва 1965 йилда Туркия ҳукумати қазишма ишларини тўхтатади. Фақат 1993 йилдагина қайта рухсат берилгач, инсоният Чатал ҳўйук сирларидан воқиф бўлди ва 2012 йилда ЮНЕСКОнинг маданий мерос обидалари рўйхатига киритилган бу тепаликдаги уйлар инсон қўли билан қурилган энг биринчи уйлар деб эътироф этилди.\nАммо шуни ҳам айтиш лозимки, ҳали тепаликнинг фақат 5 фоизигина ўрганилган! Яъни, ҳали Чатал ҳўйук ўз бағрида жуда катта сирларни яшириб ётибди.\nЧатал ҳўйукдаги тепалик бекорга 20 метргача кўтарилиб кетмаган. Одамлар дастлаб қурган уйлари 70-80 йилда яроқсиз бўлиб қолгач, уни бузиб, текислаб, устига янгисини қуриб олаверишган. Уйлар ғишт ва ёғочдан қурилган. Эскиси ўрнида янгисини қуравериш натижасида шаҳарча кўтарилиб бораверган ва бугун биз гувоҳи бўлган улкан ҳудудни эгаллаган салкам 20 гектарлик тепалик пайдо бўлган. Қазишмалар чоғида бу уйлар 18 қаватгача бўлгани аниқланган. Бу “шаҳарча”да уч мингдан ўн минггача аҳоли истиқомат қилган ва уйларнинг сони икки мингтага етади.\nУйларнинг ғаройиблиги шундаки, уларда эшик, дераза йўқ. Бу уйларга томдаги тешикдан тушишган. Улар шу йўл билан йиртқич ҳайвонлар ҳужумидан сақланган. Томдаги ягона тешик ҳам эшик, ҳам ёруғлик тушадиган дераза, ҳам тутун чиқадиган дудбуррон, ҳам ҳаво кириб турадиган “кондиционер” вазифасини ўтаган. Уйлар бир-бирига тиғиз қилиб қурилган ва бу “шаҳарча”да кўчалар бўлмаган. Уйлар орасида чорва ҳам боқилган.\nҲар бир уйда “спалний”лар, ошхоналар, ўчоқ ва тандирсимон нарсалар, озиқ-овқат сақланадиган омборлар, ҳатто сиғиниш учун алоҳида бурчаклар ҳам бор. Ҳар бир оила истиқомат қилган уйнинг бир бурчида, албатта, ҳўкизнинг бош суяги бор ва улар ҳўкизга сиғинишган. Қизиғи, айнан ҳўкизларни овлаб, гўштини истеъмол қилишган, яъни “Худоларини еб юришган”. Бунга ўша уйларнинг деворларида сақланиб қолган суратлар гувоҳлик беради.\nҚадимий одамлар сиғинган яна бир “тотем”лари – сурат ва ҳайкалчалари бутун дунёда кенг тарқалган улкан ва бесўнақай аёл. Аёл авлодларнинг давомчиси сифатида улуғланган ва бу беўхшов аёл Худо сингари эъзозланган.\nҚизиғи, Европа давлатларидан топилган Она-Худолар ҳайкалчалари ҳам айнан шунақа кўринишда...\nБу ва бошқа кўплаб топилмалар бугун Анқара ва Кўниядаги археология музейларида сақланмоқда.\nЧатал ҳўйукликлар шаҳарчаларидан олисроқдаги далаларда деҳқончилик қилишган, тоғларда ов қилишган. Ошхоналаридан ҳўкиз, от, кийик, чўчқа, эчки, балиқ, қуш, ҳатто ит суяклари топилган. Деворларида ҳам шу жониворлар суратлари бўлган.\nШу уйларнинг айримлари қабристон вазифасини ўтаган. Масалан, битта уйдан 68 та жасад суяклари топилган. Улар ўликларини энг баланд жойга қўйишган, қушлар унинг гўштларини еб битиргач, суякларини олиб келиб, дафн этганлар.\nОхирги тадқиқотларнинг натижалари оламшумул. Мана улардан аҳамиятли бўлганлари:\nИнсоният Чатал ҳўйукдан тарқалган!\nДунёдаги барча тиллар Чатал ҳўйукликлардан тарқалган!\nЭнг дастлаб деҳқончилик Чатал ҳўйукда бўлган!\nЕвропага қишлоқ хўжалиги Онадўлидан, аниқроғи, Чатал ҳўйукдан борган!\nЧатал ҳўйукликлар европоидлар бўлишган!\nЧатал ҳўйук Она-Аёл-Худога сиғинган илк одамлар макони!\nБугунги кунда Чатал ҳўйук дунёнинг энг машҳур жойига айланди ва уни минглаб сайёҳлар, олимлар келиб кўрмоқда.\nАлбатта, Кўнияга келинг!\nАлбатта, Чатал ҳўйукни ўз кўзингиз билан кўринг!\nКўния, Чатал ҳўйукдан http://zarnews.uz/ учун махсус.


Шавкат Мирзиёев: «Андижон вилояти ҳокимидан розиман. У — Андижон халқининг бахти» - Халқ сўзи\n14:09 21 Май 2018 Сиёсат\n«Бугун Андижон вилояти ҳокими билан кўп гаплашдим. Шуни билингки, мен масала қўйган одамни жуда ҳурмат қиламан. Масала қўйишни билган одам 50 фоиз муваффақиятга эришади дегани.\nФурсатдан фойдаланиб айтиб ўтмоқчиман — мен ҳокимдан розиман. Шуҳрат Қўшоқбоевич ўз олдига қўйилган вазифаларни қўлидан келганича бажаришда Ўзбекистон ҳокимлари орасида олдинги қаторлардан бирида туради десам, адашмаган бўламан. Бу ҳам Андижон халқининг бахти.\nМен вилоятдаги ишларни кўриб, ҳокимнинг куйинганини кўриб айтяпман. Бугун кун давомида у олдимга 50та масала қўйди, ҳар бирининг остида камида 5 миллиардлик сармоя ётибди. Шуҳрат Қўшоқбоевич мана шундай фаол сафдошимиз, мен энг ишонган ҳокимлардан бири. Мен буни юрагимдан айтяпман», дея гапириб ўтди давлатимиз раҳбари.


Букок касаллиги - DAVOLASH DAVOLASH\nБукок касаллиги ёки зоб — даволаш, ривожланиш сабаблари, олдини олиш\nБуқоқ (Зоб) қалқонсимон безнинг катталашишидир. Бу касаллик кўпинча ёд йетишмаслиги кузатиладиган мамлакатларда кенг тарқалган, бироқ, ёд препаратларидан ортиқча фойдаланиш фонида ёднинг ошиб кетиши натижасида ҳам ривожланиши мумкин. Аёлларда ушбу касаллик еркакларга қараганда 5 марта кўпроқ учрайди. Пайдо бўлган тугунлар қалқонсимон без тўқималарида шаклланадиган жуда кўп фиброз чандиқлардан иборат.\nҚалқонсимон без инсон танасида модда алмашинувини назорат қилиш маркази ҳисобланади. Уни кўпинча соғлиқ қўриқчиси деб аташади, чунки у бирон қандай муаммо юз бериши билан ўзини ҳам шундай тутади: безовталаниш, кайфиятнинг йўқлиги, чарчоқ ва уйқучанлик. Қалқонсимон без билан боғлиқ муаммолар аёлларда кўпроқ учраши мумкин бўлсада, еркакларда ҳам бундай хасталик тез-тез қайд қилинади.\nҚалқонсимон без бизнинг танамизнинг енг муҳим органларидан биридир. Кичик ҳажми ва вазнига қарамасдан (тахминан 20 грамм), бу ҳақиқатан ҳам ҳаётий енергия ишлаб чиқарувчи ҳисобланади. Қалқонсимон без тироксин, триёдотиронин ишлаб чиқаради, буларсиз танада енергияни ишлаб чиқараиш амалга ошмайди. Бу енергия инсоннинг барча тизимлари ва органларнинг ишига қаратилган.\nҚалқонсимон без шунингдек, юрак фаолиятини, мия фаолиятини, юрак мушакларнинг тонусини ҳам бошқаради. Ёш ўтиши билан аёлларда гормонал ўзгаришлар юз беради — климакс давридан олдин ва кейин. Шунинг учун бундай даврда қалқонсимон без жуда сезувчан бўлиб, иммун тизимининг заифлашуви, юқумли касалликлар, ёд йетишмаслиги ёки ортиқчалиги, стрессларга тезда жавоб қайтаради. Соғлом ҳужайраларга қарши курашадиган антитаналарнинг патологик фаоллашуви натижасида ёш ўтгани сайин аёллар аутоиммун касалликларга кўпроқ мойил бўлиб қолишади. Ушбу антитаналар қалқонсимон без фаолиятини ҳам сустлаштиради. Натижада заифлик, хотиранинг пасайиши, шишлар, тана вазнининг ортиши, терининг қуруқлашиши, сочларнинг мўртлиги, мушак оғриқлари ва спазмлар, ич қотишлари кузатилади.\nУШбу касалликнинг дунё бўйлаб енг кенг тарқалган шакли ендемик буқоқ ҳисобланади. Бунга ёд танқислиги сабаб бўлади. Ёдланган туз ишлатиладиган мамлакатларда одатда Хасимото буқоқи шаклланади, унинг муқобил номи аутоиммун тиреоидит.\nБошқа сабабларни иккита шартли гуруҳга бўлиш мумкин:\nЕндокрин бези гормонларини қайта ишлашининг генетик касалликлари (масалан, кретинизм);\nСтрумогеник маҳсулотларни истеъмол қилиш;\nДори воситасидан фойдаланилгандан кейинги ножўя таъсирлар.\nГипотиреознинг аломатлари — соч тўкилиши, терининг қуруқ ва оқимтир бўлиши, тирноқларнинг мўртлиги, қошларнинг ингичкалаши, иштаҳани бузилиши, вазн ортиши. Қалқонсимон без касалликларида нутқ секинлашади, хотира ёмонлашади, деярли доимий уйқучанлик мавжуд, ҳайз сикли бузилади. Бундай ҳолатда, ушбу барча белгилар мавжуд бўлиши кузатилмаслиги мумкин, 2-3 та белгилар мавжуд, бироқ улар янада аниқроқ сезилади.\nГрейвс касаллиги деб аталадиган диффуз (тарқоқ) типдаги токсик бўқоқ;\nТиреоидит (фаол яллиғланиш жараёнлари);\nҚалқонсимон без онкологияси.\nГипертиреоз — қалқонсимон без ишлаб чиқарадиган гормонларнинг кўпайиб кетишидир. Ушбу касалликда уйқусизлик, умумий заифлик, безовталик, юрак уришининг тезлашиши, ортиқча терлаш кузатилади. Ушбу касаллик билан хасталанган бемор иштаҳаси яхши бўлиши мумкин, аммо вазн йўқота бошлайди. Бундан ташқари юқори қон босими, кўзларнинг бўртиб чиқиши, қўлларда қалтираш (титроқ) ҳам кузатилади.\nҚалқонсимон без касалликларини таснифлаш\nҚалқонсимон без касаллигини турли сабабларга кўра таснифлаш мумкин, уларнинг биринчиси етиопатогенетик хусусиятга ега. У касалликнинг шаклланиш омиллари ва механизмлари аниқлайди. Шу асосда ендемик (фақат маълум бир ҳудуд учун хос) ва спорадик буқоқ фарқланади. Биринчиси географик минтақаларда ендемик буқоққа, иккинчисига еса бошқа барча мамлакатлардаги буқоққа сабаб бўлади.\nМорфологиясига кўра диффуз, тугунли ва аралаш (диффуз-тугунли) буқоқ фарқланади. Жойлашиши бўйича:\nКўкрак қафасининг қисман орқасида;\nБундан ташқари, касаллик безнинг катталашиши даражасига қараб ҳам фарқланади. ЖССТ (Жаҳон соғлиқни сақлаш ташкилоти) таснифига кўра, уни уч турга ажратиш мумкин:\nБиринчи босқичда без катталашмаган, иккинчи босқичда у катталашган, бироқ фақат пайпаслаб кўрилганда сезилади, учинчи босқичда — у шу даражада катталашганки, ҳатто қуролланмаган кўз билан кўринадиган ҳолатда бўлади.\nКатталаштириш даражаси бўйича батафсил таснифни О.В. Николаев келтирган, унинг таърифига кўра, керакли даволашсиз касаллик қуйидаги босқичлардан ўтади:\nБиринчи даражали — қалқонсимон без сезилмайди;\nИккинчи — қалқонсимон без кўринади;\nУчинчиси — бўйнининг сезиларли қалинлашуви;\nТўртинчиси — бўйин шаклининг ўзгариши;\nБешинчиси — жиддий катталашган буқоқ.\nБуқоқ белгилари ва аломатлари\nДастлабки босқичларда беморларда касалликнинг ҳатто енг кичик белгилари ҳам сезилмайди. Касалликнинг шаклланиб бориши сайин бўйин олд қисмининг бўртиб чиқиши сезила бошлайди. Катталашган ендокрин без атрофидаги трахеяни, асаб охирлари ва қон томирларни еза бошлайди. Диффузив буқоқ қалқонсимон безнинг бир хил катталашгани билан ташхисланади. Агар тугунли шакли ҳақида гапирадиган бўлсак, кўпинча бўйиннинг бир томонида катталашгани сезилади. Яъни у нафақат бир хилда, балки нотекис катталашиши ҳам мумкин.\nЯқинда жойлашган аъзоларга таъсири қуйидаги белгилар орқали намоён бўлиши мумкин:\nОвознинг бирданига ўзгариши ва хириллаб қолиши;\nБўғилишлар, айниқса кечаси кузатилади;\nҲолдан тойдирадиган йўтал;\nБош айланиши, оғирлик.\nГипотиреоз билан бирга кечадиган ўсимталар мавжуд бўлганда, пневмония, бронхит ёки ЎРВИнинг атипик шакли юзага келиши мумкин. Бундан ташқари, кўпинча аёлларда гипотония (паст қон босими) кузатилиади, юрак соҳасидаги йенгил қисилиш ва умуман ёқимсиз ҳислар сезилади. Касаллик ривожланиб бориши билан нафас қисилиши, ҳар қандай таомга иштаҳанинг йўқолиши, ошқозоннинг дамланиши, кўнгил айниши ва уйқучанлик каби аломатлар қўшилади. Якуний босқичларида хотиранинг ёмонлашуви ва ошқозон-ичак тракти билан боғлиқ барча муаммоларга қарамай, вазн ортиши ривожланади.\nЕркакларда қонда ёд даражаси паст бўлганида жинсий қизиқишнинг пасайиши, жинсий функцияларнинг беқарорлиги кузатилади. Аёлларда еса бундай ўзгаришлар натижасида ҳайз сиклининг бузилиши шаклланади, бу еса ўз навбатида бепуштлик ва ҳомила тушишининг катализатори ҳисобланади.\nБазедов касаллиги ёки гиперплазия каби шаклларида қуйидаги белгилар мавжуд:\nТана ҳароратининг узоқ вақт давомида йенгил кўтарилганлиги;\nТана вазнининг камайиши;\nКўзларнинг бўртиб қолиши (чақчайган кўзлар);\nДарҳол оч қолиш;\nҲолдан тойдирувчи уйқусизлик;\nВақти-вақти билан безовталик;\nҚўлларда прогрессив қалтираш.\nБуқоқ (зоб) ривожланиши сабаблари\nБуқоқ шаклланишига бевосита таъсир қилувчи омиллар батафсил кўриб чиқилиши керак. Чунки ендокрин безининг зарарланиши, уларнинг сабаблари каби, турлича бўлиши мумкин.\nЮқорида таъкидлаб ўтилганидек, ендемик токсик буқоқ ривожланишининг асосий сабаби танадаги ёд танқислигидир. Унинг йетишмаслиги маълум ҳудудларда (аҳоли турар жойларида) унинг керакли бирикмалари йўқлиги билан изоҳланади. Бу безнинг секретор фаолият даражасини пасайишига олиб келади.\nБундан ташқари, қалқонсимон безнинг ишига салбий таъсир кўрсатиш атроф-муҳит екологиясининг ёмонлиги билан ҳам боғлиқ. Ташқи заҳарли бирикмалар инсон танасига тушгач, ендокрин тизими фаолиятини секинлаштиради.\nЕндемик буқоқ шунингдек, таркибида ёд бўлган маҳсулотларни нисбатан камроқ истеъмол қилиниши билан шаклланиши мумкин. Гап балиқ, мевалар ва сут ҳақида бормоқда.\nБазедов касаллиги ёки диффуз табиатли токсик буқоқ бўлган ҳолда еса без ўзига хос антитаналар таъсири остида бўлади. Улар инсон организми томонидан ишлаб чиқарилади ва ўзларининг тўқималарига қарши иммунитетнинг ажралмас қисми ҳисобланади. Ҳозирги ҳолатда гап қалқонсимон без тузилиши ҳақида бормоқда.\nТугунли шаклдаги буқоқ ривожланишининг енг муҳим омилларини еътиборга оладиган бўлсак, унда қуйидагиларни ажратиб кўрсатиш керак:\nЕндокрин безининг аденомаси;\nОнкологик келиб чиқишли ўсимталар.\nБундай шикастланишлар натижасида ҳужайра бўлиниш жараёнида прогрессив бузилишлар ва уларнинг фарқланиши юз беради. Бу радиоактив таъсир, хавфли токсик моддалар ва генетик табиатга ега бўлиши мумкин.\nБолалардаги буқоқ (зоб) касаллиги\nБолаларда буқоқ касаллиги ҳақида алоҳида тўхталиб ўтиш керак, чунки бу енг кўп тарқалган ёд танқислиги хасталигидир. Кўпчилик ҳолларда болаларда касалликнинг диффуз (тарқоқ) шакли ривожланади.\nЖССТнинг тадқиқотларига кўра, ўтган 10 йил мобайнида болаларда буқоқ шаклланиши 6% га ўсди ва умумий болалар ендокрин касалликларининг чорак қисмига тенг бўлди. Бундай юқори кўрсаткичлар нотўғри овқатланиш, шунингдек, салбий екологик шароит билан боғлиқ. 30% ҳолатларда буқоқ 14 ёшдан кейин ташхисланади.\nБолаларда касалликнинг белгилари яққол намоён бўлади. Бундан ташқари, фақатгина болаларда ушбу касаллик ўзига хос ендемик кретинизмнинг шаклланиши каби асорат қолдириши мумкин. Ушбу шакл нафақат интеллектуал, балки жисмоний ривожланишдан ортда қолиш ҳамда марказий асаб тизимининг бузилиши билан кечади.\nБуқоқ касаллигини ташхислаш\nБуқоқни ташхислаш учун лаборатор қон ва сийдик таҳлиллари қўлланилади. Касалликнинг ҳар қандай клиник белгиси бўлган одамнинг қони ТТГ, Т3, Т4 ва тиреоглобулин каби гормонлар нисбати учун текширилади. Ташхис, касалликнинг турига дуч келганларда одатда тиреоид гормонлар мувозанатининг бузилиши ва тиреоглобулиннинг кўпайиши билан боғлиқ. Шу билан бирга, сийдик орқали ёднинг ажралиши қисқарган бўлади.\nБуқоқни ташхислашнинг инструментал усули ултратовуш текширув (УТТ, УЗИ) ҳисобланади. Унинг ёрдамида, касалликнинг шакли, масалан, диффуз ёки тугунли буқоқни фарқлаш мумкин. Радиоизотоп сканерлаш ёрдамида ендокрин безининг функционал ҳолати баҳоланади.\nЕндемик буқоқнинг тугунли шаклида қўшимча текширув усули сифатида мутахассислар без биопсиясига мурожаат қиладилар. Бу касалликнинг хусусиятини аниқлашга имкон беради. У яхши ёки ёмон сифатли бўлиши мумкин.\nАгар палпация натижасида қалқонсимон без буқоғи гумон қилинса, аниқ ташхис қўйиш учун ва касалликнинг етиологияси ва ривожланиш босқичини аниқлаб олиш учун қуйидаги мажбурий текширувларни ўтказиш керак:\nГормонлар нисбати ва даражасини аниқлаш учуун қон таҳлилини ўтказиш (таҳлилни даволаш бошланишидан бошлаб икки-уч ой ичида қайта топшириш тавсия етилади);\nПай рефлексларни вақтга синаб кўриш;\nТироид бези УТ текшируви.\nОрганизмдаги ёд даражасини мустақил аниқлаш учун тестлар\nЁднинг танадаги нисбатларини аниқлаш учун енг аниқ ва осонгина учта синовни ажратиб кўрсатиш мумкин:\n1-тест. У қуйидагича амалга оширилади: оддий 3 ёки 5% ёд еритмаси олиш керак. Унинг ёрдамида танада катакчалар (панжара) чизиш керак, иложи бўлса бу кечки вақт, жисмоний фаоллик тугаганидан кейин ўтказилиши керак. Қоринга ва белга алоҳида еътибор беринг. Ёднинг мутлақ қуриганидан сўнг, ётиб ухланг. Шундай қилиб, агар ерталаб катакчаларнинг камида ярими «шимилиб» кетган бўлса, унда танадаги ёд миқдори йетарли емас. Агар у чизиқлар 12 соатдан ортиқ, айниқса 24 соат давомида аниқ сақланиб турган бўлса, унда организмда ёд ортиқча еканлигига ишора қилади, бу ҳолат билан ҳам курашиш керак.\n2- тест. Иккинчи тест қуйидаги қадамлардан иборат: ёднинг спиртли еритмасига пахтали таёқчани ботириш керак. Шундан сўнг, тананинг ҳар қандай соҳасига (қалқонсимон без соҳасидан ташқари) панжара шаклидаги чизиқлар чизилади. Ертаси куни бу жой диққат билан кўриб чиқилади. Агар ёд излари бўлмаса, демак, у танага керак, аксинча, бу чизиқлар сақланиб қолган бўлса, у ҳолда ҳеч қандай танқислик йўқ.\n3-тест. Ва ниҳоят, учинчи ва жуда аниқ синов. Ушбу синовни амалга ошириш учун ётишдан аввал билак соҳаси терига учта ёдли чизиқлар тушурилади. Буни кетма-кетликда бажаринг: олдин ингичка чизиқ, кейин бироз қалин ва учинчиси енг қалин. Агар ерта тонгда биринчи чизиқ йўқолган бўлса, демак, ёд даражаси меъёрда. Агар дастлабки иккита чизиқни кўрмасангиз, унда ўзингизнинг соғлиғингизга еътибор қаратинг. Худди шу ҳолатда, агар бирор чизиқ қолмаган бўлмаса, ёд танқислиги ҳақида гапириш мумкин.\nБуқоқ касаллигини даволаш усуллари\nКасаллик аломатларини ўз вақтида аниқлаш муваффақиятли даволанишнинг калитидир, бу касаллик билан имкон қадар тезроқ курашишга ёрдам беради. Шундай қилиб, агар қалқонсимон безининг катталашиши сезилса, ендокринолог шифокор билан маслаҳатлашиш керак. Айнан ендокринологга мурожаат қилиш жуда муҳимдир, чунки бошқа мутахассислар аломатларни шунчаки чарчоққа йўйиши мумкин.\nБуқоқни даволашнинг асосий усули гормонларни ўрнини босиш ҳисобланади. Бунинг учун тирозиннинг турли хил фаол унумлари ишлатилади. Бундай препаратлар ендокрин бези томонидан ишлаб чиқариладиган гормонларнинг физиологик параметрлари билан тенглашади. Нафақат препаратнинг керакли миқдорини, балки салбий натижаларга олиб келмайдиганини ҳам танлаш жуда муҳимдир. Даволаш, дори моддаларини мунтазам истеъмол қилиш кўпинча ҳаётнинг охиригача давом етади. Гормонлар нисбатини назорат қилишни унутмаслик тавсия етилади.\nҚалқонсимон без гипофункцияси ҳам гормонлар даражасини меъёрлаштириш билан тузатилади. Бироқ, гиперфункциясида ҳаммаси анча мураккаброқ бўлади. Масалан, ҳар қандай келиб чиқишли ўсмалар шаклланиши хавфи мавжуд бўлса, безни жарроҳлик йўли билан олиб ташлаш керак бўлиши мумкин. Бундай амалиёт мавжуд ҳолатни гипотиреозга ўзгартиради. Ўз навбатида, бу ҳолатни гормон терапиясидан келиб чиққан ҳолда осон ва қулайроқ даволаш имкони мавжуд.\nЕндокрин без гипофункциясининг янада оғир шаклида киши коматоз ҳолатига тушиши мумкин. Гиперфункцияси еса, токсик криз натижасида ҳалокатли оқибатларга (ўлим) олиб келиши мумкин. Шу нуқтаи назардан, қатъий парҳезга риоя қилиш ва организмда ёднинг зарур нисбатини сақлаш лозим. Шу билан бирга, доимий равишда мутахассис кўригидан ўтиб туриш ва танадаги ёд миқдори учун таҳлилларни топшириш керак. Чунки ёднинг йетишмаслиги ҳам, ортиқчалиги ҳам касалликка сабаб бўлиши мумкинлиги бир неча бор таъкидланиб ўтилди.\nЖарроҳлик ва радиоактив ёд\nҚалқонсимон безда жарроҳлик аралашувини ўтказиш жуда қийин, чунки у жуда кўп қон томирларни ўз ичига олади. Бу жарроҳликни янада муаммоли қилади. Бироқ, айрим ҳолларда жарроҳлик ўтказмасдан бошқа илож бўлмайди, шунинг учун буқоқда жарроҳлик аралашуви енг кўп қўлланиладиган даволаш усулларидан биридир.\nЖарроҳликда наркоз остида безнинг катта тугунлари ёки потенциал хавфли қисмлари олиб ташланади. Енг мураккаб ва еътибордан четда қолган ҳолларда қалқонсимон безнинг бир қсимини ёки уни бутунлай олиб ташлаш талаб қилинади. Шу билан бирга, ҳатто бир ёки бир нечта тугунларни олиб ташлашда ҳам дори-дармонлар билан тикланиш зарурати мавжуд.\nБуқоқ касаллигини даволашнинг муқобил усулларидан бири радиоактив ёддан фойдаланишдир. Бу еритма қалқонсимон безнинг тўқималарини йўқ қилиш учун ишлатилади. Оптимал дозани танлаш жуда қийин. Ушбу мақсад учун қўшимча таҳлиллар амалга оширилади. Бундай амалиёт қўллангач, биринчи йилда 25% одамларда гипотиреоз пайдо бўлади. Аммо радиоактив ёд ҳозирги вақтда муқобил шакллари мавжуд бўлмаган ягона воситадир.\nБуқоқ (зоб) ни олдини олиш\nБуқоқ касаллигини олдини олиш учта шаклда амалга оширилиши мумкин — улар оммавий, гуруҳ ва индивидуал бўлиши мумкин. Енг самарали чора биринчиси ҳисобланади, у ҳар бир шахс истеъмол қиладиган маҳсулотларга кичик миқдорда ёд қўшиш орқали амалга оширилади. Гап ёдланган туз ҳақида бормоқда.\nУшбу усулнинг афзалликлари шундаки, бундай маҳсулот жуда арзон, бироқ таъсир самараси аниқ. Жаҳон соғлиқни сақлаш ташкилоти маълумотларига кўра, бундай профилактик чора натижасида ҳар йили буқоқ касаллигининг ривожланиши 20%га камаймоқда. Профилактик оммавий ёдлаш учун бошқа маҳсулотлар, масалан, нон ёки сув ҳам ишлатилади.\nБуқоқ касаллигини олдини олишда гуруҳли чораларни қўллашда бу хасталикка чалиниш хавфи юқори бўлган шахслар орасида ёд препаратларини ишлатиш тушунилади. Бу биринчи навбатда болалар ва ўсмирларни ўз ичига олади.\nФизиологик жиҳатидан енг яқин шакл калий ёдид бўлиб, у турли дозировкаларда ишлаб чиқарилади ва муайян алгоритм бўйича ишлатилади. Бундай олдини олиш мақсадлари учун ёдга бой озиқ-овқат маҳсулотларидан фойдаланиш ҳам мумкин.\nБуқоқ шаклланиши учун хавф гуруҳининг алоҳида тоифаси ҳар қандай ҳомиладорлик даврида бўлган аёллардир. Уларда ушбу компонентга енг юқори талаб мавжуд бўлади — кунига 200 мкг. Шу муносабат билан ҳомиладор аёллар учун алоҳида профилактик чораларни амалга ошириш керак. Бундан ташқари, ҳомиладорликни режалаштириш босқичида аёлларга тиреоид ҳолатини аниқлаш тавсия етилади.\nКасалликни олдини олишда индивидуал чоралар ҳам ёд препаратларини қўллашни англатади. Керакли доза шахсий хусусиялар асосида, шунингдек ёш гуруҳига қараб белгиланади. Ендокринолог тавсиясисиз бундай профилактик чораларни мустақил қўллаш тавсия етилмайди.\nКўпчилик, кунига ёдга бўлган еҳтиёжни ўзида ёд сақлаган айрим маҳсулотлар билан парҳез тутиш орқали билан қоплаш мумкинлигига амин. Бироқ, бу 100% тўғри емас, чунки мавжуд бўлган танқисликни бартараф етиш учун рационга муҳим ўзгартиришлар киритш талаб етилади. Иккинчидан, бундай ўзгаришлар жуда қимматга тушади. Бунга қўшимча равишда, ёддан фойдаланишда қатъий равишда миқдорга еътибор бериш керак. Нима бўлганда ҳам, ҳар қандай ўзгариш: кўпайишдан тортиб то йетишмаслиги ендокрин без ва умуман саломатлик билан боғлиқ муаммоларга олиб келади.\nШундай қилиб, қалқонсимон безнинг буқоқ касаллиги енг кўп учрайдиган соғлиқ муаммоларидан биридир. Бу ҳолатни деярли мутлақ даволаб бўлмайди, шунинг учун доимий равишда профилактик чораларни қўллаш ва ёддан тўғри фойдаланиш зарур. Бу одатий ҳаётий фаолият ва соғлиғингизни сақлашга ёрдам беради.


«Шўрданак» ва «Қалпоқ» гуруҳи ижодкорлари нега ЙҲХБдан узр сўради? (Видео) - 9 Июня 2020 - Блог - WWW.SHERLAR.ORG - SMS SHERLAR, SEVGI SHERLARI, YANGI\nПятница, 10.07.2020, 19:13\nГлавная » 2020 » Июнь » 9 » «Шўрданак» ва «Қалпоқ» гуруҳи ижодкорлари нега ЙҲХБдан узр сўради? (Видео)\n«Шўрданак» ҳажвий гуруҳи аъзолари ЙҲХБ ходимлари ҳақида тайёрлаган кўрсатувларидаги ҳазиллари учун кечирим сўрашди. Бу ҳақда ишланган видео ИИВ ЙҲХББ расмий каналига жойланган эди. Бироз вақт ўтиб, ушбу каналда «Қалпоқ» ҳажвий гуруҳи иштирокидаги видео ҳам эълон қилинди, деб ёзмоқда gazeta.\nВидеолавҳада айтилишича, сўнгги йилларда ЙҲХБ ходимларининг хизмат жараёни ҳақидаги видеолавҳаларни тарқатиш «анъана»га айланган. «Бунинг сабаби эса, айрим ходимларнинг ўз хизмат вазифасини сидқидилдан бажармаслиги, баъзи ҳолатларда ҳайдовчилар жавобгарликдан қочиш мақсадида инспекторга босим ўтказишга ҳаракат қилиши ва бошқа шу каби вазиятларнинг мавжудлигидир», — дейилади видеолавҳада.\nЙҲХББ матбуот хизматининг қайд этишича, «Қалпоқ» ва Шўрданак» ҳажвий кўрсатувлари ЙПХ ходимлари фаолиятини танқид қилиб, уларни коррупцияда айблашга уринган.\n«Қалпоқ» кўрсатуви қисмларидан бирида ЙПХ инспектори маст ҳайдовчини тўхтатади. Ходим ҳайдовчидан ичкилик истеъмол қилганини аниқлаш учун «куҳ» дейишни сўрайди. Бунга жавобан у 50 минг сўмни инспекторнинг чўнтагига солиб қўяди. Инспектор ҳайрон бўлиб, бу пора эканлигини сўрайди. Ҳайдовчи «йўқ, «куҳ» дедим холос», дейди. Инспектор эса ундан яна «куҳ» дейишни сўрайди, ҳайдовчи эса унинг чўнтагига бу сафар 10 минг сўм солади. Ходим ундан биринчи мартадаги каби «куҳ»лаб, кейин кетавериши мумкинлигини айтади.\nАктёр Эркин Чулиев афсусда эканини айтиб, эндиликда ҳажвий гуруҳ кўрсатув ишлаганда, унинг ёшларга қандай таъсир қилиши, маънавий озуқа олиш учун хизмат қила оладими, деган масалалар ҳақида ўйлаб кўрамиз, деб жавоб берган.\nУшбу видеолавҳалар ижтимоий тармоқларда бир қатор муҳокамаларга сабаб бўлмоқда. Шу жумладан, Қонунчилик палатаси депутати, «Адолат» партияси фракцияси аъзоси Акмал Бурханов ҳам бунга ўз муносабатини билдирди.\n«Шу кунларда Олий Мажлис Қонунчилик палатасида «Маданият тўғрисида»ги қонун лойиҳаси сиёсий партиялар фракцияларида муҳокама қилинмоқда. Юқоридаги ҳолат шуни кўрсатмоқдаки, янги қонун билан маданият ва санъат соҳаси вакилларининг эркин ижод қилишлари учун шароит яратилиши, уларнинг фаолияти қўллаб-қувватланиши муҳим. Шундай бўлса-да, эркин ва демократик жамият қуриш йўлидан бораётган юртимизда ижод эркинлигини таъминлаш, маданият ва санъат соҳасига сиёсий жиҳатдан ёндашилмаслиги керак, деб ҳисоблайман», деб фикр билдирган депутат.\nКатегория: KUN YANGILIKLARI / ЯНГИЛИКЛАР / ХАБАРЛАР / HABARLAR / UZBEKISTAN 24 | Просмотров: 18 | Добавил: sherlarorg | Теги: #habarlar, #ahborot, #uznews, #xabarlar, #news, #Yangiliklar, #новости, #newsuz, #Yangilik | Рейтинг: 0.0/0


Шавкат Мирзиёев товон пули бермасдан мулк...\n23.07.2019 21:30 0 4678\nПрезидент Шавкат Мирзиёев раислигида 23 июль куни кичик бизнес ва тадбиркорликни янада ривожлантириш масалаларига бағишланган видеоселектор йиғилиши ўтказилди.\nАҳоли пунктларини истиқболда ривожлантириш режаларини ҳисобга олмасдан, катта ҳудудларда жойлашган иншоотлар бузиб юборилаётгани оқибатида жуда кўп миқдорда компенсация тўловлари келиб чиқмоқда.\nҲокимликлар бузиладиган биноларнинг ўрнида янги корхоналарни қуриш бўйича инвесторларни топиб, компенсация тўловини уларнинг ҳисобидан олиши керак. Шуни қилолмагани учун харажатлар давлат бюджети зиммасига тушмоқда, дейилади президент матбуот хизмати хабарида.\nБугунги кун мавзуси бу йиғилишда ҳам эътиборсиз қолиб кетмади. Қашқадарё вилояти Яккабоғ тумани ҳокими ўринбосари бир тадбиркорнинг мол-мулкини ҳеч қандай огоҳлантиришсиз ва компенсациясиз бузмоқчи бўлгани роса шов-шув бўлди.\nАдлия вазирлигининг айтишича, бузиш ишларини амалга оширишда 600 млрд. сўмдан ортиқ компенсациялар тўлаб берилган. Аммо Тошкент шаҳри, Тошкент, Фарғона, Қашқадарё ва Наманган вилоятларида бузилган жойлар учун товон тўлаш бўйича 300 млрд. сўмга яқин қарздорлик бор.\nтадбиркорлик Снос Яккабоғ бузилишлар\nЖамият 05/01, 09:53\nЯккабоғда экобозор, Ғузорда 10 та 5 қаватли тураржой қурилади\nХориж 19/12, 10:29\n«Америкача снос»: «Трамп Плаза»ни ким бузишини кимошди савдоси ҳал қилади\nҲодиса 16/12, 16:09\n«Ўзархив» Яккабоғ воқеасига муносабат билдирди


Франс Кафка. Туш\nHome icon Бош саҳифа»Жаҳон адабиёти»Франс Кафка. Туш\nЙозеф К. туш кўрди.\nАжойиб кун эди, у кўнглининг чигилини ёзиш мақсадида бироз сайр қилмоқчи бўлди. Аммо икки қадам ташлаши биланоқ, ўзини қабристонда кўрди. Атрофда сарғайган ўт-ўланлар босган, нотабиий сўқмоқлар. Йозеф улардан бирига қадам қўйди ва ўзини худди кучли оқимга тушгандай ҳис қилди. Бироз узоқроқдан ҳали тупроғи қуриб улгурмаган, янги, дўппайиб турган қабр унинг эътиборини тортди ва Йозеф ўша тарафга боришга қарор қилди. Дўмпайган тупроқ уюми уни ўзига оҳанрабодай тортарди. Гоҳида қабр кўздан йўқолар, шамолда ҳилпираётган қандайдир ҳарир мато гоҳ самога кўтарилиб, яна сурон солиб заминга урилиб, уни бекитарди. Матони тутиб турган кўринмас, бироқ ўша томондан қувноқ товуш баралла эшитилиб турибди.\nЙозеф олис-олисларга назар солди. Не кўз билан кўрсинки, ортида, йўли устида, ёнида ўралар пайдо бўлибди. У шошиб ўзини четга, майсалар устига отмоқчи бўлди, оёқлари остидаги ер чайқалиб кетди ва у бир дўмпайган қабр пойига тиззалаб йиқилди. Қабр ортида икки киши каттакон силлиқ тарашланган қабртошни даст кўтариб туришарди. К.ни кўришлари биланоқ, улар тошни ерга санчишди. Йозеф жойида қотди. Жимликни бузиб, кўп ўтмай буталар орасидан учинчи киши ҳам чиқиб келди. К. бу кимсани мусаввир сифатида яхши танирди. Мусаввирнинг эгнида униққан шим, оҳори тўкилган, тугмалари яхши қадалмаган кўйлак, бошида барқут қалпоқ, қўлида оддий қалам ушлаб олган ва у юриб келаётиб ҳавода қандайдир тушунарсиз шакллар чизарди. Мусаввир шу қалами билан қабр тепасидаги текис мармарга ёзмоқчи бўлди, лекин бунинг уддасидан чиқа олмади. Тош жуда баландда эди, ўзига тортиб, пастлатмоқчи бўлди, аммо ҳаракатлари бесамар кетди. Тошнинг устига чиқишни эп кўрмади шекилли, бироз юқорига чўзилди, оёқ учида туриб, чап қўли билан тошга суянди. У шундай деб ёзди: «Бунда ором олаётир...». Ҳар бир ҳарф аниқ-тиниқ кўриниб турар, олтиндай товланар эди. Дастлабки уч сўзни ёзиб, у К.га қараб қўйди, бироқ К. ёзилаётган сўзларга ютоқиб тикилиб турарди; у мусаввирни буткул унутган, кўзини мармардан узмасди.\nКутилганидай мусаввир тағин ёзишга киришди, бироқ қанча уринмасин ёза олмас, унга нимадир халал берарди; қандайдир бош адоғи йўқ сўқмоқ пайдо бўлди. Мусаввир қаламини сермади ва яна қайрилиб Йозефга қаради. Улар бир-бирларига тикилиб қолишди, мусаввир аллақандай сабаби ноаён саросималик билан жавдираб боқарди. К.дан бошқалар буни пайқашгани йўқ, ёлғиз угина безовталанди, атрофга нажотсиз аланглади. Қайсидир бахтиқарога қазилган қабр бошида марҳумни ёдга олиб, уч дақиқали сукутга ўхшаш жимлик ҳукм сурди. Сукутни бузишга бирор-бир жонзот журъат қила олмасди. Шу пайт қабристон бутхонасининг мўъжаз қўнғироғи бемаврид нола қила бошлайди; мусаввир қўлини силкитди ва қўнғироқнинг уни ўчди. Бироқ бироз жимликдан сўнг яна чала бошлади, энди секинроқ, гўё товушини созлаб олмоқчидек тўхтаб-тўхтаб жаранглади. Мусаввирнинг юзлари даҳшатдан кўкариб кетди. Унинг тушуниксиз ҳолатидан К.нинг ҳислари жунбушга келиб, йиғлай бошлади, қўллари асабий титради. Мусаввир К.нинг ўзига келишини сабр билан кутди ва бошқа имкон йўқлиги боис яна ёзишга киришди. Мармарга чизиқ тортди, хунук, беўхшов ҳарф ёзилди. Тошда битта «Й» ҳарфи турарди. Мусаввир жазавага тушиб, оёғи билан гўрнинг ичига кириб кетди. Атрофга тупроқ тўзғиди. Ниҳоят, К. ҳаммасини англаб етди. Уни ортига қайтаришга, бу хомсут эмган бандани афв этишини сўраб тавалло қилишга вақт йўқ! Қабр яна мато билан қопланди. Йозеф бармоқлари билан дўмпайган қабрни кавлади, аммо бу ишидан бирон натижа чиқмади. Бирдан заминдан ҳарир, булутдай мато кўтарилди. Девор қулаб, туйнук пайдо бўлди. У майин нур оқимига чўмди. Бошини пастга эгиб, ер қаърига парвоз қилди. Юқорида, қабртошда унинг зарҳал ҳарфлар билан моҳирона битилган исми турарди.\nБу манзарадан ҳаяжони ортган Йозеф К. уйғониб кетди.\nНемис тилидан Ваҳобжон Кенжаев таржимаси.


СПОРТЧИЛАРИМИЗ – ЁШЛАРГА ИБРАТ\nЭлбоши халқаро спорт мусобақалари ғолиблари ва совриндорлари билан учрашди\nУчрашувда Миллий Олимпиада қўмитаси президенти Т. Қулибаев, Маданият ва спорт вазирлиги Спорт ва жисмоний тарбия қўмитаси раиси С. Сапиев, фристайл-могуль бўйича спорт устаси Ю. Галишева, касбий боксчи С. Аҳмедов, фигурали учишдан халқаро даражадаги спорт устаси Э. Турсинбаева, трамплиндан сакраш бўйича халқаро даражадаги спорт устаси С. Ткаченко қатнашдилар. Давлат раҳбари мамлакатимизнинг спорт соҳасини ривожлантиришга ва халқаро аренада Қозоғистоннинг нуфузини оширишга ҳисса қўшган ёш спортчиларнинг меҳнатини алоҳида таъкидлаб ўтди.\n– Мен сизлар билан учрашганимдан жуда мамнунман. 2019 йил – Ёшлар йили, деб эълон қилинди. Спорт эса ёшларнинг иши. Давлатимиз бу соҳани ривожлантиришга алоҳида урғу бериб келади. Ёшларимиз сизлардан ибрат олган ҳолда спорт билан шуғулланишга, соғлом турмуш тарзига амал қилишга интилади. Сизларнинг ютуқларингиз мамлакатимиз обрўсини юксалтиришга хизмат қилади, – деди Қозоғистон Президенти.\nЁш спортчилар халқаро мусобақалардаги ютуқлари, таассуротлари ҳақида гапиришиб, келгуси режаларини ўртоқлашдилар.\n– Мен ҳар доим Қозоғистон ёшларини спорт билан шуғулланишга чақираман. Ҳозирги кунда барча минтақаларда замонавий спорт инфратузилмаси мавжуд. Стадионлар қурилиб, ёпиқ спорт мажмуалари барпо этилди. Спорт – саломатлик ва узоқ умр гарови, – деди учрашувда Нурсултан Назарбаев.\nДавлат раҳбари ёш спортчиларнинг касбий маҳоратини ошириш истиқболларига ҳам эътибор қаратди.\n–Забт этадиган чўққиларингиз ҳали олдинда эканлигига аминман. Тўғри, жаҳон миқёсидаги мусобақаларда медални қўлга киритиш осон эмас. Ёшларнинг сизлардан намуна олиб, тани соғ, кучли бўлиб етишишларини хоҳлайман, – деди Қозоғистон Президенти.\nУчрашув сўнгида Нурсултан Назарбаев спортчиларни эришган ютуқлар билан чекланиб қолмай, янги марраларни забт этишига чақирди.\nЁш спортчиларга Қозоғистон Президенти номидан эсдалик совғалар тақдим этилди.\nAkorda kz, 2019-02-18, 19:27 207


Уруғлик картошка етиштирувчи Европадаги уч компания навлар бўйича муаллифлик ҳуқуқини ҳимояловчи янги компанияга асос солди • EastFruit\nБош саҳифа › Долзарб › Уруғлик картошка етиштирувчи Европадаги уч компания навлар бўйича муаллифлик ҳуқуқини ҳимояловчи янги компанияга асос солди\nУруғлик картошка етиштирувчи Европадаги уч компания навлар бўйича муаллифлик ҳуқуқини ҳимояловчи янги компанияга асос солди\nМуаллиф: EastFruit 23 Ноя 21 22 Ноя 21 035\nҲозирги вақтда Европа мамлакатларида уруғлик картошка навлари учун муаллифлик ҳуқуқини назорат қилишнинг фаол жараёни бошланган. Бу хусусда «Агрико Украина» компанияси директори Николай Гордийчук Голландияда бўлиб ўтган Potato Day – 2021га ташрифи якунлари бўйича EastFruit нашрига берган эксклюзив интервьюсида айтиб ўтди. Эслатиб ўтамиз, Potato Day (Картошка куни) Eвропада картошка етиштириш тенденцияларини шакллантирувчи анъанавий тадбирдир.\n“Европа компаниялари ГМОларни қўллаб-қувватламайди, шунинг учун биз Украинага олиб келадиган барча навлар ГМО эмас. Ушбу навни етиштириш жараёни агар анъанавий, классик усулда бўлса, деярли 12 йил давом этади. Аммо минглаб потенциал навлардан фақат биттаси тижорат навига айланади. Ваҳоланки, бу вақт ичида селекционер яшаши, оиласини боқиши керак. Одатда, навни тадқиқ қилиш ва ишлаб чиқиш харажатлари тижорат навига айланган маҳсулотларни сотишдан олинадиган роялти ҳисобидан қопланади», дейди Николай Гордийчук.\nЎсимлик навларига муаллифлик ҳуқуқидан фойдаланишни назорат қилиш ва роялти тўлови, шунингдек, ушбу ҳуқуқлар бузилишининг олдини олиш учун уруғлик картошка етиштириш билан шуғулланувчи Европадаги етакчи компаниялар – Аgricо, HZPC ва Европлант – Breeders Trust компаниясини ташкил этди.\nНиколай Гордийчукнинг сўзларига кўра, бугунги кунда картошка баргининг дрон билан олинган фотосуратлари асосида у ёки бу далада қандай картошка ўсаётганини 98% аниқлик билан кузатиш мумкин.\n“Бунинг учун Европада «Фонтане», «Аризона», «Дитта» каби 10 дан ортиқ энг машҳур навлар бўйича тадқиқот олиб бордик. Қайси нав қаерда, неча гектарда ўсаётганини ўлчовлар аниқ кўрсатди. Шундан сўнг агар бу нав уруғлик учун етиштирилаётган бўлса, қонуний савол туғилади: ушбу нав учун роялти тўланганми? Назорат кучайди. Агар илгари барчамиз фермер хўжаликлари тақдим этган маълумотларга эга бўлган бўлсак, бугунги кунда назоратни исталган вақтда, дрон ёрдамида амалга ошириш мумкин ва бу у ёки бу навдан фойдаланиш борасида аниқ маълумот олиш имкониятидир», дейди «Агрико Украина» директори.\nАгрико УкраинаНиколай Гордийчукуруғлик картошка\nРақамлаштириш Украина картошкачилиги учун янги истиқболларни очмоқда\nEastFruit 22 Ноя 21 21 Ноя 21


Ички ишлар вазирлиги академиясида замонавий таълимнинг самарали усуллари кенг қўлланилмоқда. Айни кунларда Сиртқи таълим факультети тингловчилари учун намунавий ўқув режасига асосан, масофавий (онлайн реал вақт режимидаги видео маърузалар тарзида) таҳсил олишмоқда.\nФакультет бошлиғи, полковник Ойбек Камаловнинг айтишича, дастлаб синов тариқасида йўлга қўйилган ушбу тизим қатор афзалликларини намоён этди. Бу борада мамлакатимиз ҳамда хорижий мамлакатларнинг илғор тажрибаларини ўрганиш асносида машғулот ўтказиладиган хоналар замонавий мультимедиа воситалари билан жиҳозланди. Жорий ўқув йилида биринчи ўқув курси тингловчилари учун жами 100 соат машғулот ўтказилди. Ўқув режасига мувофиқ, 6 октябрдан 3-ўқув курсида таълим олаётган тингловчилар учун дарс машғулотлари ўтказилмоқда.\nМашғулотлар он-лайн (масофадан туриб видеомаъруза, консультация ўтказиш) ҳамда офф-лайн (масофадан туриб ўқув-методик ресурсларни мустақил равишда ўзлаштириш) тарзда Қорақалпоғистон Республикаси ИИВ, Тошкент шаҳар ИИББ ва вилоятлар ИИБлари билан тўғридан-тўғри видеоконференц алоқа орқали амалга оширилмоқда.\nМасофавий таълимни сифатли ташкил этиш мақсадида жойлардаги ички ишлар органлари билан самарали ҳамкорлик йўлга қўйилган. Шунингдек, тингловчилар маъруза фондлари, ўқув қўлланма, дарслик ҳамда мультимедия материаллари билан тўлиқ таъминлаб борилмоқда. Ўқув жараёнига кенг татбиқ этилаётган замонавий ўқитиш усуллари қатор имкониятлари билан таълим олувчиларга қулайликлар яратмоқда.\n7 Октябрь 2020 2


Текстил корхонасида ишлаш учун нима керак...\n26.11.2020 15:27 0 1376\nЧўлдаги шаҳар битди, одамлар уйларига кирмоқда. Сардоба сув омбори тошқинидан зарар кўрганлар учун шаҳарсозликнинг сўнгги намуналарига кўра кўпқаватли уйлар қурилгани ҳақида хабар берган эдик. Бу уйларда истиқомат қиладиганлар янги маҳалланинг шундай ёнгинасида қурилган трикотаж фабрикасида ишлаши кўзда тутилган.\nДўстлик маҳалласидаги «Сардоба Оқсарой текстиль» фабрикаси роппа-роса 120 кун деганда қуриб битказилди. Ҳозирда ушбу корхонада мослашиш жараёни кетмоқда — ходимлар ўқитиляпти ва амалиёт ўталяпти. Шу билан бирга маҳсулот ишлаб чиқариш жараёни ҳам бошланган. Насиб қилса корхона январдан тўлиқ қувват билан ишга тушиши кутилмоқда.\n«Сардоба Оқсарой текстиль» 550 кишини иш билан таъминланиши кўзда тутилган. Ҳозирда 220 ходим қисқа муддатли ўқув курсини битириб, меҳнат фаолиятини бошлаган. Қолганлар эса йил охирига қадар ишга тушишга тайёр бўлишади. Ўшанда корхона йилига 1,4 млн.дона тайёр маҳсулот ишлаб чиқариши кўзда тутилган.\nКорхонада ходимларни тайёрлаш ўзига ҳос усулда йўлга қўйилган. Хатто умрида тикув машинаси ёнига йўламаган одам ҳам бир ойда моҳир тикувчига айланади, қолади. Янги келганлар 15 кун ўқишади ва 15 кун корхонанинг ўзида амалиёт ўташади. Бунинг учун ойлик 600 минг сўм маош ҳам берилади.\nДилдора Бойсариева мана шундай тайёргарлик курсидан ўтган ходимлардан бири. У ўтган ҳафта ўқув жараёнини тўлиқ тугатди ва тўлақонли ходим сифатида иш бошлади. Уйи ҳам узоқ эмас, шундай йўлнинг у томонига ўтса, кўп қаватли уйлардан иборат маҳалласи бошланади. Бу ерда умумий ҳисобда 5 қаватли уйлардан 37 та қурилди. Хонадонларнинг умумий сони эса 1480 тадан иборат.\nЖамият 07/01, 21:03


Жамшид Саидов: "Андижон" таркиби энди шакллантирилмоқда" / CHAMPIONAT.asia\nЖамшид Саидов: "Андижон" таркиби энди шакллантирилмоқда"\n- Ўзбек футболининг байроқдор жамоаларидан бирига қарши ўйин ўтказдик. Яхши футболчилардан ташкил топган ажойиб жамоа. Ўйин ёмон бўлмади. Йигитлардан хурсандман, улар майдонда борларини бериб ҳаракат қилишди. Қолаверса, Андижондан келиб бизни қўллаб-қувватлаган барча ишқибозларга ташаккур. Афсус, бугун имкониятни бой бердик. Энди келаси баҳсларга янада жиддийроқ ҳозирлик кўришга уринамиз. Ҳали олдинда ўйинлар кўп. Жамоамиз янги ташкил топган десаям бўлади. Зеро таркиб энди шакллантирилмоқда. Жамоа Про-лигадан чиқди. Баъзи вазиятларда тўлиқ узвийлик бироз етишмаётгандек. Шундай хатоларни тузатишга ҳаракат қиламиз, - деди мутахассис.\n"Андижон" ва "Навбаҳор" мухлислари дўст бўлишга келишиб олишди 41\n22 май 16:44:51\nМен сизларга бир гапни айтай хурматли андижонликлар сизларга омад кулиб турибди сабаби ЖАМШИД САИДОВ ЭНГ ЗУР мураббий бухорода мураббий булган вакти маглубият нималигини билмай келадиган узб да биринчи бор Очл нинг плей оф га чиккан локомативга 1 чи минутда гол уриб галаба килганди бухоро билан стадион лик туларди буш уриндик колмасди хозир бухорони куринг расво булди


Соат 18:00да терма жамоамиз иккига бўлиниб ўйнайди / CHAMPIONAT.asia\nСоат 18:00да терма жамоамиз иккига бўлиниб ўйнайди\n14 авг 17:49\nБугун «ЖАР» стадионида Ўзбекистон терма жамоаси иккига бўлиниб ўйин ўтказади.\n“Кўклар” сафида қуйидаги футболчилар ҳаракат қилишади: Санжар Қувватов, Шохруҳ Гадоев, Дилшод Жўраев, Акмал Шорахмедов, Сардор Раҳмонов, Владимир Козак, Шерзод Каримов, Садриддин Абдуллаев, Сардор Рашидов, Иван Нагаев, Игорь Сергеев.\nЗахирадагилар: Асилбек Омонов, Аббос Махсталиев, Алибобо Раҳматуллаев.\n“Оқлар” сафида эса қуйидаги футболчилар ҳаракат қилишади: Александр Лобанов, Артем Филипосян, Ислом Иномов, Ислом Тўхтахўжаев, Жасур Ҳасанов, Жаҳонгир Абдумўминов, Олег Зотеев, Жамшид Искандеров, Жасур Ҳасанов, Дилшод Жабборов, Отабек Исроилов.\nЗахирадагилар: Элдор Суюнов, Салим Мустафоев, Диёр Туропов.\n“Кўклар”га Аҳмаджон Мусаев устозлик қилади. “Оқлар”га эса Миржалол Қосимов. Учрашув соат 18:00да бошланади.


«Mangu» пискеллари биткоинми? | IDROK.UZ\n2018 йил – Фаол тадбиркорлик,\nинновацион ғоялар ва технологияларни қўллаб –қувватлаш йили\nЗамонамиз шиддат билан ўзгаришда. Барча соҳалардаги тараққиёт бугунги кунда валюта-пул муносабатларига ҳам биринчилардан таъсир этиб, нақд кўринишдаги купюралар ўрнинини электрон тўлов воситалари тобора эгаллаб бормоқда.\nБугун мамлакатимизда валюта тизими ҳам янги босқичда такомиллашмоқда. Айниқса, Ҳукумат қарори билан 2017 йилнинг 5 сентябр санасидаги эркин конвертация тизимининг йўлга қўйилиши мамлакатимиз иқтисодиётида тарихий воқейлик бўлди дейиш мумкин.\nДавлатимиз раҳбарининг ҳар бир маърузасида иқтисодиётнинг барча тармоқларини тубдан ислоҳ қилиш кераклиги айтилиб, бу борада кескин амалий ишларга қўл урилаётгани ҳар бир фуқародан атрофлича фикрлашни талаб этмоқда. Албатта, давлатнинг иқтисодий фаровонлиги аҳоли турмуш тарзи юксалиши билан чамбарчас боғлиқ ҳодиса.\nСуръатан нигоҳ солганимизда жаҳон валюта бозорида доллар ёки евро пул бирликлари энг оммабоп ва қадрли ҳисобланади. Аммо криптовалюта дея ном олиб, бугун дунё иқтисодиётини лол қолдираётган электрон пул бирлиги ҳам борки, глобаллашув жамиятида бунга кўз юмиб бўлмайди. Бугун криптавалюталарнинг «Биткоин», «Литкоин», «Эфириум», «Дашр», «Доже» номи остида фаолият олиб бораётган бир нечта турлари бор. Ривожланган мамлакатларда хусусан АҚШ ва Японияда ҳам криптовалюталар расман тўлов воситаси сифатида тан олинди. Ҳатто Венесуела каби баъзи давлатлар ҳукумати миллий криптовалюталар тизимини ишлаб чиқмоқда.\nGoogle қидирув тизими маълумотларига кўра, мамлакатимизда ҳам бу тизимга қизиқаётганлар кўплиги ва баъзи юртдошларимиз бир нечта биткоинларга ҳам эгалик қилишаётгани ҳақида хабарлар бор.\nБугунги ахборот асрида атрофимизда воқеа-ҳодисалар, айниқса иқтисодий бўхронлар шунчалик кўпки, замон кишисида уларга қарши иммунитет бўлиши талаб этилади. Лойиҳамиз асосида яратилган «Mangu» молиявий платформаси дунё криптовалюта тизимига айнан Ўзбекистон шароитида жавоб бўла оладиган тизимдир.\nСўнгги вақтларда биткоин, виртуал пул, криптовалюталар ҳақида турли хабарлар пайдо бўлмоқда. Айниқса, уларларнинг қиймати жорий йилнинг ўтган даври мобайнида бир неча марта ўсгани одамлар орасида криптовалюталар бозорига нисбатан қизиқиш уйғотмоқда.\nМолия бозорининг кўплаб экспертлари биргина биткоиннинг қисқа муддатда 1 минг доллардан 6 минг долларгача қимматлашишини молиявий пуфак аломати деб ҳисоблашмоқда. Қайд этиш жоизки, криптовалюталар қимматлашиш суръати сўнгги маротаба 1990-йиллар охирида доткомлар билан юз берган ҳолатга ўхшаб кетади. Аммо биткоиннинг пойдевори кўплаб интернет компанияларникига қараганда умуман бошқача ва келажаги ҳам порлоқ дейиш мумкин.\nБиткоиннинг шу вақтгача дуч келган энг жиддий муаммоси қонуншунослар ва молиявий бошқармаларнинг унга нисбатан ишончсизлиги эди. Бироқ ҳокимият қараши ўзгариб бормоқда. Япония ўтган йили апрель ойида биткоинни тўлов воситаси сифатида расмийлаштирди. Бу эса унинг қийматини оширди ва мамлакатда тарқалишини кенгайтирди. Филиппин аҳолиси эса, пул ўтказмаларида айнан биткоиндан фойдаланмоқда. Яқин келажакда биткоин бу мамлакатларда ҳақиқий тўлов воситасига айланса, ажаб эмас.\nБиткоиннинг илк босқичларида уни атиги бир неча дўкон қабул қилар эди. Аммо ҳозирда вазият тубдан ўзгарди. Етакчи технологик компаниялар ва интернет дўконларда ҳам биткоинлар билан тўловни амалга ошириш мумкин. Биткоин қийматининг ўсиши ва ОАВ эътибори ҳамда Япония каби мамлакатларда тан олиниши тижорий тузилмаларнинг криптовалюталарга қизиқишига туртки берди. Интернет савдода биткоинни қўллаш фойдаси анча кучли: кредит карталарига қараганда камроқ фоиз олинади, тўловни қайтариш билан боғлиқ фирибгарлик эҳтимоли деярли нолга тенг. Криптовалюта банк инфратузилмалари яхши ривожланмаган минтақалардаги харидорларни қамраб олиш имконини беради. Биткоин қанчалик кенг тарқалса, рақамли валютага бўлган талаб шунчалик барқарор бўлади. Унинг савдо соҳасида тарқалиши чеклангани эътиборга олинса, келгусидаги имкониятлари жуда улкан дейиш мумкин.\nРақамли валюта ҳисобланувчи биткоин нима учун ишончли эканига яна бир сабаб криптовалютага иқтисодий носоғлом мамлакатларда ҳам талаб ўсиб бормоқда. Масалан, Венесуэла, Боливия ва Зимбабведа биткоиндан бойлик ва жамғармаларини сақлашда фойдаланишмоқда. Миллий валютанинг кескин қадрсизланиши шароитида муқобил тўлов воситаси бўлиб хизмат қилмоқда.\nАйтиш мумкинки, 2017 йил кенг жамоатчилик криптовалютадан хабар топган йил бўлди. Агар сиз 5 йил аввал исталган бирор кишидан биткоин ҳақида сўраганингизда, сизга ҳайрон боққан бўлар эди. Бугунги кунда, кўпчиликнинг ундан хабари бор, айримлар унинг олтиндан ҳам қимматлашганини билади. Биткоин шундай оммавийликка эришган экан, сармоядорлар томонидан унга қизиқиш билдирилиши аниқ.\nНиҳоят, биткоиннинг бунчалик қимматлиги унга ортиб бораётган талаб чекланган таклифга дуч келаётгани билан изоҳланади. Криптовалюта шундай ишлаб чиқилганки, унинг максимал ҳажми 21 млн донани ташкил этади. Бундан ташқари янги рақамли пулларни ишлаб чиқиш тезлиги вақт ўтган сайин секинлашади. Шу билан ўсиб бораётган талаб нафақат чекланган ҳажм, балки камайиб бораётган таклифга тўқнаш келади.\nМарказий банк баёноти ва кутилаётган 1-сентябр\nҲозирги глобаллашув даврида интернет тармоғида ҳажми кундан кунга ортиб бораётган криптовалюталар билан боғлиқ операциялар халқаро ҳамжамият эътиборини кенг жалб этаётгани, шунингдек мамлакатда криптовалюталар (биткоин, эфириум, литкоин ва бошқалар) бўйича кўплаб мурожаатлар ҳамда оммавий ахборот воситаларидаги чиқишларни инобатга олиб, Ўзбекистон Республикаси Марказий банки баёнот билан чиқди.\nУнда таъкидланишича, «Криптовалюталардан аноним операцияларни амалга оширишда кенг фойдаланилаётганлиги оқибатида ноқонуний пул айлантириш ва фирибгарликка кенг йўл очилиб, баъзи мамлакатларда хуфиёна иқтисодиётни янада кенгайишига хизмат қилмоқда».\nШунингдек, халқаро ва давлатлараро алмашинувда криптовалюталарни тартибга солиш ва назорат қилиш имкониятларининг чегараланганлиги, жиноятчи шахс ва гуруҳлар томонидан терроризмни молиялаштириш ва бошқа жиноий хатти-ҳаракатларни амалга оширишда криптовалюталардан қулай восита сифатида фойдаланилиши хавфининг юқорилиги сабабли, дунёнинг кўпгина давлатларида уларнинг муомаласи чеклаб қўйилган.\nАйниқса, расман тўлов воситаси сифатида тан олиниши натижасида криптовалюталарнинг интернет тармоқларида марказлашмаган ҳолда виртуал эмиссияси ва муомалада бўлиши давлатлар марказий банкларининг пул муомаласини назорат қилиш ва эркин монетар сиёсат юритиш имкониятларини чегаралайди.\nБундан ташқари, пулнинг барча вазифаларини бажара олмаслигини инобатга олган ҳолда, криптовалюталар анъанавий пул бирлиги бўлмасдан, реал резерв таъминотга эга бўлмаган ва қиймати тез ўзгарувчан ҳосилавий восита ҳисобланиши муносабати билан криптовалюталар қийматининг кескин пасайиб кетиши эҳтимоли ҳам мавжуд. Бу эса фуқароларда молиявий йўқотишларга олиб келиши мумкинлигини алоҳида қайд этиш зарур.\n«Ўзбекистон Республикаси қонунчилигида криптовалюталардан фойдаланган ҳолда тўлов ёки бошқа операцияларни амалга ошириш кўзда тутилмаган», дейилади Марказий Банк баёнотида.\nҚайд этилишича, Ўзбекистон Республикаси Марказий банки мутахассислари томонидан бугунги электрон иқтисодиётда жаҳон молиявий хизматлари соҳасидаги янгиликлар, қўлланилаётган технологияларни кузатиб, мунтазам равишда таҳлил қилиб борилмоқда.\n«Юқоридагилардан келиб чиқиб, иқтисодиётнинг ҳозирги ривожланиш босқичида криптовалюталарни жорий этиш ва улар воситасида операцияларни амалга ошириш мақсадга мувофиқ эмаслигини билдирган ҳолда, мазкур операцияларда аҳолининг иштирок этиши тавсия этилмайди», дея якун ясалган Марказий банк баёнотига.\nУшбу баёнотдан кўп вақт ўтмасдан куни-кеча Ўзбекистонда жорий йилнинг 1 сентябрига қадар электрон пуллар оборотни тартибга солувчи қонун лойиҳаси ишлаб чиқилади, деб хабар қилди виртуал ОАВ.\n«Ўзбекистон президенти қарорига мувофиқ, янги қонун лойиҳаси ишлаб чиқишга Марказий банк, Ахборот технологиялари вазирлиги, Молия вазирлиги, Иқтисодиёт вазирлиги ва яна бир қатор бошқа муассасалар жавобгар бўлади.\nУндан ташқари мамлакатимиз раҳбари Шавкат Мирзиёев “Mirzo Ulugbek Innovation Center” – инновациялар марказида блокчейн технологиялари ваколат маркази яратиш ташаббусини қўллаб-қувватлади. Блокчейн (blockchain) — тарқатилган маълумотлар базаси тизими.\nЭслатиб ўтамиз, олдин Ўзбекистон Марказий банки виртуал маблағлар борасида салбий фикр билдирган эди. Кейинроқ бош вазир Абдулла Арипов Қозоғистондаги форумда Ўрта Осиё мамлакатларида блокчейн технологиясидан фойдаланишни қўллаб-қувватлаган эди», дейилади ушбу хабарда.\n«Mangu» лойиҳаси ва мақсад\n«Mangu.uz» катта реклама бозори ва янгича виртуал муомала воситасига даъво қилаётган Ўзбекистондаги биринчи молиявий сайт бўлиб, бу шаклдаги электрон саҳифанинг кўриниш мотиви дастлаб 2005 йилда АҚШда кузатилган. Сайт эгаси Алекс Тев ўз виртуал саҳифасини пикселларга ажратиб чиқиб, йирик компания ва ташкилотларга ҳар бир катакчани алоҳида реклама ўрни сифатида сотиб олишни таклиф этади. Кутилганидан анча қисқа муддат ичида Алекснинг бу ғояси компаниялар орасида оммалашиб кетади. Чунки рекламанинг бу ноодатий услуби интернетдан фойдаланувчиларни ўзига маҳлиё қилган эди.\nБиз эса бошқачароқ йўлдан кетамиз. «Mangu»даги пикселларга бошқариш имкониятини қўшиб, виртуал молиявий ҳаракат иштрокчисига айлантирамиз. Бунда пиксел эгалари ўзлари эгаллаб турган жойларидан реклама ўрни сифатида ҳам фойдаланишлари мумкин бўлади. Сотиб олинган пиксел эгаларига уларни қайта сотиш имконияти берилади. «Mangu» молиявий порталидаги ҳар бир пиксел юридик ва жисмоний шахсларга маълум сумма эвазига ошкора шаклда фақат пул ўтказиш йўли билан сотилади.\nҲар бир харидор билан шартнома тузилиб, томонларнинг мажбуриятлари белгилаб олинади.\nСотиб олинган пикселлар тўлов амалга оширилганидан сўнг сайтда кўриниш беради.\nСонидан қатъий назар сотиб олиган ҳар бир пиксел учун махсус гиперсисилка белгиланади. «Mangu»даги пикселларни бошқа субектга ўтказиш жараёни ҳам ошкора тарзда, бошқа аккаунтларга сайт биржасида хабар берилган ҳолда амалга оширилади.\nНафақат Ўзбекистонда балки дунё виртуал бозорида ҳам ҳали айнан бу йўналишдаги тармоқ мавжуд эмас. Бу ғояда умумий саноғи аниқ, ҳаракатларини исталган одам кузатиши мумкин бўлган шаффоф «Мangu»лар виртуал муомала воситаси сифатида субектлараро айлана бошлайди. Платформадаги «Мangu»лар ҳаракатини пайдо бўлиш тарихи сирли, қандайдир алгоритмларга таяниб ишловчи, харидорлари қора парда ортига яширинган, умумий саноғи номаълум, шубҳали биткоинт, криптовалюталар билан асло солиштириб бўлмайди. «Mangu»даги пикселлар бошқа интернет валюталаридан буткул фарқ қилади. Бу арзон нархга қонуний тартибда, шахси аниқ субектга сотилаётган реклама учун жой, умумий сони чеклангани сабаб тобора нархи ошиб бориши кутилаётган синмайдиган акция, демакдир.\nУшбу лойиҳани амалга оширишдан мақсад:(crypto-сирли, яширин.анг)криптовалюталардан бутунлай фарқли хавфсиз ва кафолатланган янгича (crystal- шаффоф анг) кристовалюта тизимини маҳаллий шароитда синовдан ўтказиш ҳамда янгича реклама услуби орқали инновацион реклама платформасини шакллантиришдан иборат. Иккинчи жиҳатига кўра бу инновацион ғоя Ўзбекистондаги интернет реклама бозорини янги босқичга кўтаришга ҳам хизмат қилади.\n«Mangu» лойиҳасини криптовалюталардан ҳар томонлама аъло, шаффоф – криставалюта тизимидир.\nБиринчидан – аниқ. «Mangu» – мураккаб алгоритмлар асосида ишловчи криптовалюталар авлодини такрорламайди. Ҳар қандай инсон тушуниши осон бўлган шаклда, яхлит платформада ишлаб чиқилган. Саноғи аниқ – «M» тангаси ичида 1017125 дона ўзгармас пиксел жойлашган. Амалда молиявий сайтдаги пикселлар таклифи чеклангани сабабли талаб тобора ортиб бориши кутилади холос. Мангу пикселлари – дивидент ваъда қилинмаган, курс ўзгариши ҳисобига фойда келтирувчи электрон биржа облигациясидир.\nИккинчидан – шаффоф. Ушбу тизимдаги нарх кўтарилишини харидорларнинг талаби ортиб бориши белгилайди. Бир марталик тўловдан сўнг, уларнинг пуллари ўзларининг орасида айланади. Пикселларга эгалик қилаётганлар расман шартнома тузишлари ва ўзини танитиши шартлигиги ноқонуний пул алмашинувларига йўл қўймайди. «Mangu» электрон биржасидаги барча пикселлар сотиб юборилгач, биржа фақат ўзаро олди-сотди муносабатларининг ўзигагина қурилади.\nУчинчидан – оргинал. Ҳатто «Mangu»даги пикселлар реклама бозорида ҳам катта шав-шувга сабаб бўлиши кутилаётган платформага ҳам айланиши мумкин. Чунки харидорлар ўзлари эгаллаб турган пикселларга «Реклама тўғрисида»ги қонунларга зид бўлмаган истаган баннерларини ўрнатишлари мумкин бўлади.\nMangu.uz молиявий сайти бугунги иқтисодий глобаллашув замонамизда интернетдаги криптовалюталар бўхронига иммунитет бўлиб хизмат қилиши учун ишлаб чиқилган виртуал ғоядир. Келгусида блокчейнлар ривожлантирилиб, биткоинлар юртимизга кириб келадими йўқми, «Mangu» молиявий сайти жамиятимизнинг виртуал дунёсида ўз сўзини айта оладиган севимли тизимга айланиши шубҳасиз! Бу ғоя ўз навбатида мамлакат иқтисодиёти, молия, пул сиёсати, маркетинг ва реклама бозорини жаҳон андозалари асосида янги кўриниш олишига ҳам муносиб хисса қўшади.


"Локомотив" яна очко йўқотди, "Пахтакор" билан тафовут 17 очкога етди » Ўзбекистон янгиликлари – Zamin.uz\n, 25 2021, 23:48\n"Локомотив" яна очко йўқотди, "Пахтакор" билан тафовут 17 очкога етди\n15 сен, 20:36 1 361 Спорт\nЎзбекистон Суперлигаси 19-туридан ўрин олган "Локомотив" ҳамда "Металлург" жамоалари ўртасидаги ўйин ўз ниҳоясига етди.\nЎйиннинг 41-дақиқасида Ислом Тўхтахўжаев яқин масофадан гол урди - 1:0. Учрашувнинг 66-дақиқасида Исломбек Исоқжонов ҳисобни тенглаштирди - 1:1. Шу тариқа Тошкентда кечган беллашувда кучлар тенг келди - 1:1.\nГоллар: Ислом Тўхтахўжаев 41, - 1:0. Исломбек Исоқжонов 66, - 1:1.\n"Локомотив": Жавоҳир Илёсов, Шерзод Каримов (Арсланмират Аманов, 56), Анзур Исмоилов, Остон Ўрунов (Медина Смит, 76), Жамшид Искандеров, Сардор Мирзаев, Темурхўжа Абдухолиқов (Иброҳим Ғанихонов, 87), Ислом Тўхтахўжаев, Йован Жокич, Даврон Ҳошимов, Диёр Туропов.\nЗахира: Маъмур Икромов, Азиз Амонов, Жавоҳир Эсонқулов, Дилшод Комилов, Жалолиддин Жумабоев, Игорь Йелич.\n"Металлург": Александр Лобанов, Аббосжон Отахонов, Исломбек Исоқжонов (Сергей Тумасян, 85), Баҳром Абдураҳимов, Музаффар Музаффаров, Дониёр Усмонов (Зоҳид Абдуллаев, 82), Камолиддин Тожиев, Шаҳзодбек Ғофурбеков (Баҳодир Пардаев, 46), Станислав Андреев, Андрей Шипилов, Акбар Исматуллаев.\nЗахира: Акмал Турсунбоев, Иброҳим Йўлдошев, Суҳроб Нуруллоев, Маҳмуджон Қудратуллаев, Аброрбек Тошқўзиев, Худойшукур Сатторов.\nОгоҳлантиришлар: Жавоҳир Илёсов 23, Даврон Ҳошимов 43, Акбар Исматуллаев 60.\nСуперлига. "Локомотив" сўнгги дақиқада мағлубиятдан қутилиб қолди 01 окт, 20:42\nСуперлига. "Бунёдкор" ўз майдонида "Локомотив" билан дуранг ўйнади 26 авг, 22:02\n"Локомотив" Термизда сўнгги сонияларда гол уриб мағлубиятдан қутулиб қолди 10 авг, 21:49\n"Локомотив" ўз майдонида "Қўқон-1912" билан дуранг ўйнади 02 мая, 21:03


Либослар- ўзлик қадр қиммат ор номус кўзгусидир — XUTBA.UZ\n24 08 2017 - 3:45 / - Хутба\nХалқимизда доно бир нақл бор: Катта арава қаерга бошласа кичиги ҳам шу томонга юради. Демоқчи бўлганим фақатгина қизларимизни айбламасдан, аввал ўша қизларимизнинг яқинлари ҳолига бир қараб қўйинг! Эркак киши бўла туриб бугун соч қўйиб, аёллар тақадиган тақинчоқларни тақиб юрадиган йигитларимиз бор. Уларнинг қарашларида бу СТИЛЛ эмиш!\nКитобнинг икки саҳифасини ўқишга вақти йўқ йигитларимизнинг соатлаб сочлари билан машғул бўлишлари, ярашмаган тақинчоқлар билан “безатилган” кийимларининг кишида ёқимсиз таасурот қолдириши… яна ҳокозолар.\nТехника сония сари ривожланиб келаётган бугунги кунда янаям ҳушёрроқ бўлиб турмасак ён атрофимиздагиларнинг нотўғри йўлга қадам қўйишлари ҳеч гап эмас. Телевизор, телефон, компьютер каби технологиянинг салмоқли маҳсуллари, бугун ёшларимизнинг қўлида оддий кундалик ҳаётнинг ажралмас бир қисмига айланиб улгурган. Улардан қай бири нима мақсадда фойдаланияпти. Буни назорат этиб боряпмизми? Кўраётган фильмининг маъноси қандай қай даражада, қандай маданиятни тарғиб этяпти? Ундаги қаҳрамонларнинг услубий кийинишларидан тортиб феъл-атвори қай алфоздда? Булардан бохабармизми? Компьютернинг ИНТЕРНЕТ деб аталган ўргимчак тўрида бугун миллиард-миллиард маълумотлар топса бўлади. Аммо уларнинг қайси бири тўғри-ю, қай бири нотўғри?… Саволлар кўп, жавоб эса жуда оз…\nЯна кийим мавзусига доир мулоҳазалар: Бугун аксарият ёшлар хорижнинг машхур фильмлар қаҳрамонларига тақлидий услубдаги кийимларни хуш кўришади. Хаммамиз биламизки ғарб давлатларининг аксарида оила аъзолари нари турсин хатто бегоналар олдида хам… у ёғини ёзувларда ифодалаб беролмайман. Агар биз шундай беэътиборлик билан қарашда давом этсак эртага ўз фарзандларимиз ўзгаларга тақлид қилиб бор-бора ўзлигини йўқотмайдими?\n«Халқ сўзи» рўзномасининг 2009 йил 13 январ сонида, тарих фанлар доктори, профессор Убайдулла Уватовнинг «Либослар ўзлик кўзгуси» мақоласи эълон қилинган. Мақолада ўтган асримизнинг олмишинчи-етмишинчи йиллари тилга олиниб, муаллиф ўзи гувоҳи бўлган воқеаларни ёритган ва унда қуйидаги сўзлар бор эди: “…мен хизмат юзасидан узоқ йиллар Миср, Ироқ, Ливия каби араб мамлакатларида таржимон бўлиб ишлаган пайтларимда, аёлларимизнинг атлас кўйлаклари арабларда, умуман ҳорижликларда катта таасурот қолдирганининг шаҳсан гувоҳи бўлганман. Мана шу фикр мулоҳазалардан келиб чиқиб айтишга ҳақлимизки, биз том маънода ҳам зоҳирий, ҳам ботиний юксак маънавият, инсоний одоб-аҳлоқ нормаларига амал қилиб келган, иймон-эътиқоди мустаҳкам бир халқмиз...” Энди бир қаранг, яқин ўтмишда ҳам ўша ривожланган давлатларда ҳам ўзбекларнинг минг йиллик урф-одатлари билан бирга, миллий гердеробларига ҳам атта қизиқиш билан қарашган. Нега яқин ўтмишда дедик? Тан олиш керакки, бугун шаҳар кўчалари эмас хатто қишлоқларда ҳам, миллийлигимиздан анча йироқ замонавий кийим-бошларга ружу қўйган ёшларимизни кўрамиз. Бугун дўконларимиздан атлас, адрас каби соф ўзбекона тикилган либосларни, фақатгина узатилаётган қизларимизга олиб беришаётганини деярли ҳаммамиз биламиз. Қолган вақтда эса уларнинг ўрнида ҳорижнинг қайсидир машҳур фирмасида тайёрланган, ёки ўша машҳур фирмаларнинг кийимларига тақлидий услубда тикилган кийим бошларни ҳарид қиламиз.\nШу ўринда яна бир мулоҳаза: миллий кийимлар ўрнини биз қачон замонавийсига бўшатиб бера бошладик? Қадимда инсонларнинг қайси миллатга мансуб экани, қайси давлатда яшаши ва қайси динга эътиқод қилишларини билиш учун, биринчи навбатда, уларнинг кийимларига эътибор қаратишган. Ҳар бир миллат ўзига хос кийиниш маданиятига эга. Фақат XIX, XX- асрларда дунё халқлари кийиниш соҳасида бир-бирига яқинлаша бошлади. XXI асрга келиб, бундайин яқинлашув ва мослашув фақатгина тезлашибгина қолмай, балки кескинлашди ҳам. Замонавий модалар пайдо бўлар экан, улардан ўзларининг мақсади йўлида фойдаланаётган хорижликлар ҳам пайдо бўлди. «Мақсад нима?» ҳақли савол туғилади. Агар бугун бирорта ҳалқ, ўз миллий қадрятларини, минг йиллик анъаналари, миллий кийимларини унита бошласа, эртага улар ўзлигини қадрини, имон эътиқодини унитади. Ўзлигини йўқотган халқни эса ҳар ким ҳам эзиб-янчиб ташлай олади. Бундайларни забт этиш осон! Ахир сунъий йўлдош телеканаллари орқали Араб диёрларининг айримларида нималар бўлаётганини ҳаммамиз кўриб турибмиз-ку…\nБиз шарқу, ғарб ва Европа маданиятида ҳамкорлик ва ўзаро таъсирлар кучайиб бораётган бир даврда яшаяпмиз. Кейинги пайтларда жамиятимизда азалий қадрятларимизга тамомила номуносиб бўлган турли ҳолатларга, ҳақиқий инсоний ақидаларимизга ҳам тўғри келмайдиган ишларга гувоҳмизки, бундай ҳолат кийиниш маданиятида ҳам кўзга ташланяпти.\nХУШЁР БЎЛИНГ ОДАМЛАР!!!\nБалки сизнинг назарингизда бугун оддийгина кийинишдан “ТРАГЕДИЯ” ясаётган бўлишим мумкин. Аммо бу ҳақиқат… Агар чуқурроқ мулоҳаза этиб кўрсак бунинг нақадар ҳақиқатлигига амин бўласиз… Узоқ эмас 20-30 йил вақт ичидаги ўзгаришларни бир-бирига таққослаб кўринг. 1993 йилда ютуқларимиз Ибо, ҳаё бирдамлик андиша бирдамлик меҳр мурувват одамийлик инсонпарварлик катталарга хурмат кичикларга иззат. 2013 йилда ютуқларимз.Эркинлик ҳуррият,мустақиллик,дин эркинлиги ҳалқпарварлик ,дўстлик,технологик ривожланиш кенг имкониятлар камчиликларимиз эса тўқликка шўхлик,терроризм,миссионерлик янги уруш ўчоқларининг пайдо бўлиши,вахшийлик,қотилликларнинг кўпайиши,фахшнинг оддий ҳолатга айланиши ва бедаво дардларнинг пайдо бўлиши технологик нурланиш андишанинг кўтарилиши ватанни ватандошини сотиши\nКўриб турибсизки ютуқларимиздан камчиликларимиз бисёрдир.\nЎзбекистон Республикасининг Биринчи Президенти Ислом Абдуҳаниевич Каримовни “Юксак маънавият – енгилмас куч” номли фундаментал мазмун-моҳиятли асарида шундай сўзларни ўқиймиз: “…Жаҳон – кенг, дунёда мамлакат кўп, лекин бу оламда бетакрор она юртимиз Ўзбекистонимиз яккаю ягона. Бу гўзал юрт, бу муқаддас замин фақат бизга аталган. Мана шу улуғ туйғу ҳар биримизнинг дилимизга жо бўлиши, ҳаётимиз мазмунига айланишини истардим”.\nВатанга бундай юксак муҳаббат туйғуси ҳар бир ишимизда, шу қатори миллий либосларда ҳам яққол кўзга ташланмоғи даркор. Чиройимизга чирой, кўркимизга кўрк қўшадиган миллий либосларимиз қадрини баланд тутайлик. Улар оламнинг бетакрор бир гўзаллиги эканлигини унутмайлик. Либослар – ўзлик, қадр-қиммат, ор-номус кўзгусидир.\nФазлиддин Салимов.Шайхулислом масжиди имом хатиби